«Ватанни севмоқ иймондандир» ҳадиси ҳақида » Тавҳид\n«Ватанни севмоқ иймондандир» ҳадиси ҳақида\n3,417 марта ўқилган\n«Ватанни севмоқ иймондандир» ҳадиси тўқима (мавзу) ҳадис бўлиб, уни Расулуллоҳ соллаллоҳу алайҳи ва салламга нисбат бериш мумкин эмас. Ушбу ҳадис борасида уламоларнинг баъзи сўзларини келтириб ўтамиз:\nИмом Муҳиддин Байрутий Шофиий деди: «Тўқима» (Қаранг: «Асна ал-матолиб фи аҳадис мухталифатил маротиб» 1/123).\nСоғоний деди: «Ушбу ҳадис мавзудир» (Қаранг: «Мавзуот ас-Соғиний» 53).\nСаҳавий деди: «Мен уни билмайман» (Қаранг: «ал-Мақосид ал-ҳасана» 218).\nСуютий деди: «Мен уни билмайман» (Қаранг: «ад-Дурар ал-мунтасиро» 65).\nМулло Алий ал-Қорий деди: «Айтишларича, ушбу ҳадиснинг асоси йўқ ёки у тўқиб чиқарилган» (Қаранг: «ал-Асару ал-марфуъа» 189).\nМуҳаммад ибн Муҳаммад Ғаззий деди: «Бу ҳадис эмас» (Қаранг: «Итқону ма юҳсину» 1/222).\nЗарқоний деди: «Ушбу ҳадис менга маълум эмас» (Қаранг: «Мухтасар ал-Мақасид» 361).\nМуҳаммад Жоруллоҳ Соъдий деди: «Ҳадис сифатида келтирилмайди» (Қаранг: «ан-Навафиҳ ал-Атро» 120).\nШайх Албоний деди: «Ушбу ҳадис мавзудир» (Қаранг: «ас-Силсила аз-Заифа» 36).\nШайх Муқбил деди: «Одамлар орасида «Ватанни севмоқ иймондандир» ҳадиси тарқалди. У Расулуллоҳ (соллаллоҳу алайҳи ва саллам) томонидан тасдиқланмаган» (Қаранг: «ал-Муктораҳ» 1/6).\nШайх Аҳмад Ҳакамий деди: «Одамлар орасида машҳур бўлган нарсалар орасидагилар ичида исноди бир донагинаси бўлиши мумкин. Аммо «Ватанни севмоқ иймондандир» каби умуман исноди бўлмаган ҳадислар ҳам бўлиши мумкин» (Қаранг: «Далилул арбабил фалак ли таҳқиқи фанни стилаҳ» 1/12).\nШайх Усаймин деди: «Яна шунга ўхшаши бу «Ватанни севмоқ иймондандир» ҳадисидир. У омма халқ орасида саҳиҳ ҳадисдек машҳур. Бироқ, бу тўқима, ёлғон ҳадис. Унинг маъноси ҳам саҳиҳ эмас. Чунки ватанни севмоқ – ўтакетган мутассибликдандир» (Қаранг: «Шарҳ ал-Байкуния» 1/70).\nДоимий фатволар қўмитасида айтилади: «Бу Расулуллоҳ (соллаллоҳу алайҳи ва саллам) ҳадиси эмас. Одамлар тилларида тарқалган сўзлардир» (Раис: Абдулазиз ибн Боз, раис ноиби: Абдурраззоқ Афифий, аъзолар: Абдуллоҳ Ғудаён, Абдуллоҳ ибн Қаъуд. Фатво № 5729).\nҲа, «Ватанни севмоқ иймондандир» тўқима ҳадис. Ҳатто маъноси ҳам ғалати. Чунки ватанини мусулмонлардан кўра кучлироқ севадиган кофирларни учратиш мумкин. Аммо: «Ислом диёрини севмоқ иймондандир» дейилса, бунинг маъноси тўғри бўлади.\nШайх Усаймин деди: «Одамларнинг тилларида саҳиҳ бўлмаган ҳадислар тарқалди. Улар орасида «Ватанни севмоқ иймондандир». Бу нотўғри маъно! Аксинча, Ислом диёрини севмоқ иймондандир. Ватанга келсак, инсон уни тарк этади ва куфр диёридан Ислом диёрига ҳижрат қилади. Шунинг учун куфр ватанини севмоқ иймондан эмас, аксинча, куфр диёри ва унинг аҳли манфурдир. Ислом диёри ва унинг аҳли эса севимлидир. У сени ватанинг бўлиш ёки бўлмаслиги фарқсиз» (Қаранг: «Шарҳ Риёзус Солиҳийн» 5/330).\nШайх Муҳаммад Саид Росланнинг «Ҳуб ал-ватан ал-исламий минал ийман» (исломий ватанни севмоқ иймондандир) номли кичик бир ажойиб китоблари бор.\nВатани, ўзининг ўлкаси ва туғилиб ўсган уйига бўлган муҳаббат ҳар бир инсондаги фитрий ҳолатдир. Агар Қуръон ва Суннатга мурожаат қилинса, бунга урғу берилган кўпгина далилларни учратиш мумкин.\nМасалан, Аллоҳ таоло Бани Исроил ўз пайғамбарига айтган сўзларини хабарини беради:\n«Диёримиздан ҳайдалиб, болаларимиздан (ажралиб) турибмиз-ку, нега Аллоҳ йўлида урушмас эканмиз?» (Бақара: 246).\nЯна Аллоҳ илк мусулмонлар ҳақида айтади:\n«Улар ўз диёрларидан фақатгина «Бизнинг Парвардигоримиз (ягона) Аллоҳдир», деганлари учун қувилган зотлардир» (Ҳаж: 40).\n«Агар Биз уларга (бани Исроилга буюрганимиз каби) «бир-бирингизни ўлдиринг ва ўз диёрларингиздан чиқинг», деб буюрганимизда эди, улардан жуда оз қисми бу буйруқни бажарган бўлур эди» (Нисо: 66).\nШайх Саид Рослан айтганларидек, ушбу оятда Аллоҳ қотилликни ўз уйларини тарк этиш билан тенглаштирди.\nОиша розияллоҳу анҳо ривоят қилишича, Пайғамбар соллаллоҳу алайҳи ва саллам уни ўз ватанидан ҳайдаб чиқарганларга қарши дуоибад қилганлар: «Эй Аллоҳ, Шайба ибн Робиъа, Утба ибн Робиъа ва Убай ибн Халафни бизни ўз диёримизни ташлаб чиқиб кетишга мажбур қилгани учун лаънатлагин!» (Бухорий 1889, Муслим 1376).\nЯна Расулуллоҳ соллаллоҳу алайҳи ва саллам дедилар: «Уйланмаган зинокорнинг жазоси, дарра уриш ва бир йилга ватанидан сургун қилишдир» (Муслим 1690).\nАгарда ватанини ташлаб кетиш инсон учун оғир иш бўлмаганида эди, бу каби оғир гуноҳни шу йўл билан жазолашликда маъно бўлмаган бўлар эди.\nШундай қилиб, айтиб ўтилганларнинг барчаси инсон ўз ватанига бўлган муҳаббати бор нарса эканига далолат қилади. Айниқса ўша ватанда мусулмонлар истиқомат қилса.\nБироқ, агар ўз ватанини куфр ва фасод диёри бўлишига, одамлари куфр ва бузуқликларга ғарқ бўлган бўлишига қарамай севиш мумкин эмас. Юқорида бу ҳақида шайх Усаймин айтганларидек, ҳатто инсон ўз ватанидек унга қалби боғланган бўлса ҳам, бундай қилиш жоиз бўлмайди.\n/ Кутубхона / Ҳадис / «Ватанни севмоқ иймондандир» ҳадиси ҳақида\nAbuxanifa → 18.04.2011 йил\nmashaAlloh zo’r mavzu\nakmal → 29.04.2011 йил\nбизнинг диёрда хар кадамда шу нарсалар йозилган\njasur → 26.12.2011 йил\nvatanni sevishni boshqa ilmlardan ham qidirsa bo’ladi.\nBiz xam egalari zolim bolgan vatanni tashlab shiqdik


“Ибодат қилинг”. Погба ва Амад Диалло Фаластинни қўллаб-қувватлади | Qalampir.uz\n“Ибодат қилинг”. Погба ва Амад Диалло Фаластинни қўллаб-қувватлади\nСпорт\t19 Май 20:03 4733\nКеча, 18 май куни “Манчестер Юнайтед” ва “Фулхэм” жамоалари Англия Премьер лигасининг 37-тури доирасида ўйин ўтказди. Ўйин 1:1 ҳисоби билан якунланди.\nЎйиндан сўнг МЮ футболчиси Поль Погбанинг мухлиси унга Фаластин байроғини берди. Погба ва жамоадоши Амад Диалло байроқни кўтариб Фаластинни қўллаб-қувватлади.\n“Фаластин учун ибодат қилинг. Келинг дунёни зўравонликдан холи ва хавфсиз сақлайлик”, деб ёзди Погба ўйиндан сўнг ўз Instagram саҳифасида.\nИсроил билан давом этаётган тўқнашувлар фонида Фаластин Президентининг дин ишлари бўйича маслаҳатчиси Маҳмуд ал-Ҳаббаш минтақада узоқ давом этадиган диний уруш бошланиши хавфи мавжудлигини маълум қилди.\nБу хабар ортидан АҚШ Исроилни Ғазо секторига қуруқликдан ҳужум қилмасликка кўндиргани ҳақида янгиликлар тарқалди.\n15 Октябрь 12:14 35901\n15 Октябрь 17:43 34365\n16 Октябрь 11:15 24309\n16 Октябрь 12:16 23785\n15 Октябрь 20:31 23768


АҚШ журналистларга нисбатан зўравонликларга чек қўйишга чақирди\nЮНЕСКО маълумотларига кўра, 1993 йилдан 2019 йил ноябргача дунё бўйича 1360 нафар журналист ўлдирилган. Шу билан бирга бу қотилликларнинг 90 фоизи очилмасдан қолмоқда.\nАмерика Қўшма Штатлари журналистларга нисбатан таҳдидлар ва зўравонликларга барҳам беришга чақиради. Бу ҳақда АҚШ давлат департаменти матбуот хизмати раҳбари Морган Ортэгуснинг Журналистларга қарши жиноятларнинг жазосиз қолишига чек қўйиш халқаро куни муносабати билан тарқатилган баёнотида айтилади.\n"Қўшма Штатлар ўз вазифасини бажариш чоғида ҳалок бўлган журналистларни ёдга олади ва журналистлар ҳамда оммавий ахборот воситаларининг бошқа ходимларига нисбатан таҳдидлар, қўрқитишлар ва зўравонликларга чек қўйишга чақиради. Дунёнинг кўплаб жойларида журналистлар ўлдирилмоқда, қийноққа солинмоқда, қамоққа ташланмоқда ва коррупциялашган режимларнинг қонун бузишларини фош қиладиган, террорчи ва жиноий ташкилотлар ишига халал берадиган репортажлари учун таъқиб қилинмоқда", дейилади баёнотда.\nЖурналистларга қарши жиноятларнинг жазосиз қолишига чек қўйиш халқаро кунига БМТ бош ассамблеяси томонидан 2013 йил 18 декабрда асос солинган. Radio France internationale журналистлари Жислен Дюпон ва Клоде Верлоне Мали шимолида ўлдирилган 2013 йил 2 ноябрь санаси ушбу кун нишонланадиган сана сифатида танланган.\nТошкентда икки оилани АҚШга жўнатишни ваъда қилган шахсларга нисбатан жиноий иш қўзғатилди


Афғонистонда гиëванд моддалар етиштиришга қарши кураш\nАфғонистон деҳқонлари учун кўплаб йиллардан буëн кам харажату сердаромад соҳага айланиб қолган гиëҳванд моддалар етиштиришнинг олдини олиш учун, уларни янги иш билан таъминлаш ҳамда афюн бозорини қонуний буюмлар бозорига айлантириш керак бўлади. Мамлакат ривожланиши учун мавжуд наркотиклар иқтисодидан воз кечишга тўғри келади. Айнан афюн иқтисодининг чуқур илдиз отганлиги Афғонистонни қайта қуриш ишларига монелик кўрсатмоқда.\nБМТ қошидаги Наркотикларга қарши кураш ва жиноятчиликнинг олдини олиш идораси томонидан 3 феврал куни тарқатилган 220 бетлик ҳисоботда, асосан, гиëҳванд моддаларга қарши кураш масаласига эътибор қаратилади ва бу соҳада биргаликда иш олиб бориш учун халқаро ҳамжамиятга мурожаат қилинади.\nУнда қайд этилишича, Афғонистонда 20 йил давом этган фуқаролар уруши даврида мамлакатнинг ночор аҳолиси маҳаллий жангарилар ва халқаро жиноятчи гуруҳлар тармоғи орқали ушбу қонунсиз иқтисод гирдобига тушиб қолди. Улар мамлакатнинг жанубий, шимолий ва шарқий қисмида жойлашган деярли беш вилоятда фаолият олиб боради. Яъни, наркотиклар етиштириш билан шуғулланади.\nБМТ қошидаги наркотикларга қарши кураш ва жиноятчиликнинг олдини олиш идораси бошлиғи Антонио Мариа Костанинг матбуот анжуманида айтишича, Афғонистонда кўкнори экиш ишларига кўпинча аëллар ва болалар жалб қилинади. Костага кўра, ушбу қонунсиз тижоратга барҳам бериш учун мазкур аëллар ва болаларни бошқа турдаги ишлар билан таъминлаш керак бўлади. "Агарда сиз афюн иқтисоди ëки савдосини тўхтатмоқчи бўлсангиз, унга муқобил иқтисод ëхуд тижоратни, таклиф қилишингиз керак. Шунингдек, аëлларни бошқа турдаги фаолиятлар билан банд қилишга ва болаларни мактабга жалб қилишга тўғри келади", дейди БМТ вакили Коста.\nМазкур ҳисоботда шунингдек, ëрдам кўрсатувчи гуруҳлар ва ноҳукумат ташкилотларини Афғонистондаги кўкнори экувчиларга кичик миқдорда қарз бериш микрокредит имкониятини яратишга даъват этади. Маълумки, муносиб даражада қарзлар таклиф этадиган микрокредит дастурлари ривожланишнинг муваффақиятли омили ҳисобланади.\nБМТ расмийларига кўра, кўкнори экадиган деҳқонлар энг қиммат нархда нақд пул тўланишини билиб, афюн савдогарларидан қарзга пул оладилар. Сўнгра улар ана шу қарз эвазига яна гиëҳванд моддалар етиштириб берадилар. Бу эса, нафақат Афғонистон тараққиëтига рахна солади, балки, қўшни давлатлар хавфсизлигини ҳам таҳдид остига қўяди.\nАфғон кўкнориси Европада қонунсиз равишда сотиладиган героин ва афюннинг бошқа турлари учун ишлатиладиган хом ашëнинг тахминан 80 фоизини ташкил этади. Шу билан бирга, сўнгги ўн йил мобайнида Афғон наркотиклари турли йўллар билан қўшни мамлакатларга ҳам олиб ўтилди.\nМаълумотларга кўра, минтақадаги афюнфуруш жиноятчиларнинг сони Эронда бир миллионга яқин бўлса, бу рақам Покистонда 700 минг ва Марказий Осиëда 300 мингни ташкил этади. Агарда бу кўрсаткич 15 ëшдан юқори бўлган аҳолига нисбатан олиб қараладиган бўлса, Покистон ва Марказий Осиë аҳолисининг тақрибан бир фоизи, Эрон аҳолисининг 2.8 фоизини қамраб олади.\nБМТ вакили Костанинг таъкидлашича, Совет даврида Марказий Осиëда унчалик кўп бўлмаган нарко жиноятчилар сони кейинги пайтларда сезиларли даражада кўпайиб кетган. "Уларнинг чегаралари очилгандан буëн афюн Тожикистон, Туркманистон, Қирғизистон ва Ўзбекистон каби мамлакатларга оқиб кела бошлади", деб қайд этади Коста.\nАфғонистоннинг ўзида эса, ўтган йил давомида афюн савдосидан бир миллиард 200 миллион доллар қўлга келган. Бу рақам мамлакат иқтисодининг бешдан бир қисмини ташкил этади.\nБМТнинг Афғонистондаги юқори мартабали вакили Лахтар Броҳимий Хавфсизлик Кенгашига маълум қилишича, мамлакатдаги гиëҳванд моддалар савдоси бўҳронли ташвиш сифатида давом этмоқда. "Ўтмишда Афғонистонда наркотиклар даромади урушни молиялаш учун ишлатилиб келинди. Бу нарсага олдинги вазифасини бажарадиган иқтисод сифатида ҳозирги ўтиш даври ҳукуматида йўл қўйилмайди", дейди Броҳимий.\nАфғонистон Ўтиш даври ҳукуматининг президенти Ҳомид Карзай эса, ўтган йили мамлакатнинг кўкнори етиштириладиган вилоятлари ҳокимлари билан бирга кўкнорига қарши дастурни амалга оширишга киришган эди. Натижада, кўкнори етиштипиладиган ерларнинг 10 фоизи ушбу гиëҳванд ўсимлигидан тозаланди.\nБМТ қошидаги Наркотикларга қарши кураш ва жиноятчиликнинг олдини олиш идораси Афғонистонда афюн иқтисодига чек қўйиш учун маҳаллий, минтақавий ва халқаро миқëсда чора кўриш зарурлигини таъкидлайди.


НАЗОЛ КИДС – medu.uz – Дорилар ҳақида маълумотлар ўзбек тилида\nHome Йўриқномалар НАЗОЛ КИДС\nХалқаро патентланмаган номи: Фенилэфрин (Phenylephrine).\nТаърифи: тиниқ, рангсиз ёки оч-сариқ рангли эвкалиптолнинг кучсиз ҳидига эга суюқлик.\nТаъсир этувчи модда: фенилэфрин гидрохлориди 2,5 мг/мл.\nЁрдамчи моддалар: эвкалиптол (цинеол), бензалконий хлориди, динатрий эдетати дигидрати, глицерол, макрогол 1500, динатрий фосфат дигидрати, калий дигидрофосфати, тозаланган сув.\nФармакотерапевтик гуруҳи: Деконгестантлар ва маҳаллий қўллаш учун бошқа назал препаратлар. Симпатомиметиклар. Фенилэфрин.\nФенилэфрин гидрохлориди a-адренергик рецепторларининг агонисти (симпатомиметик) бўлиб, нафас йўлларининг шиллиқ қаватларидаги a-рецепторларни рағбатлантириши ҳисобига қон томирларини торайтирувчи таъсир кўрсатади. Клиник нуқтаи назардан фенилэфрин тўқималарнинг гиперемиясини ва бурун бўшлиғининг шиллиқ қаватларининг шишини камайтиради, бурун орқали нафас олинишини тиклайди.\nЎткир ринит ёки синусит билан кечувчи шамоллаш касалликларида, гриппда, аллергик касалликларда (пичан иситмаси ва бошқ.) бурун орқали нафас олишни енгиллаштириш учун; ўткир ўрта отитда ёрдамчи восита сифатда қўлланади.\nҚўллашдан олдин бурун йўлларини тозалаш керак. Ҳар бир бурун йўлига навбатма-навбат пурканг, пуркаганда бошни орқага ташламанг.\n4 ёшдан 6 ёшгача бўлган болаларга: кунига 3 мартадан ҳар бир бурун йўлига 1-2 марта пуркалади.\n6 ёшдан 12 ёшгача бўлган болаларга: кунига 3 мартадан ҳар бир бурун йўлига 2-3 марта пуркалади. Ишлатгандан кейин флакондаги пипеткани артинг.\nТавсия қилинган дозалаш тартиби оширилмасин.\nТез-тез: бурунда ачишиш, қичишиш, санчиқ, аксириш.\nТез-тез эмас: нафас олишни қийинлашиши, бурунни қонаши, тошма, қичишиш, Квинке шиши.\nКам: юракни тез уриши, тахикардия, артериал гипертензия.\nЖуда кам: безовталик, уйқусизлик, чарчоқлик, бош оғриғи, галлюцинациялар, аритмиялар, кичик болалар ва янги туғилган чақалоқларда апноэ, тиришишлар.\nПрепаратнинг ингредиентларига шахсий юқори сезувчанлик; трансфеноидал гипофизэктомия ёки бош миянинг қаттиқ пардасига тегиб ўтадиган бошқа жаррохлик аралашувидан кейинги атрофик ринит; юрак-қон томир тизими касалликлари (юрак ишемик касаллиги, артериал гипертензия), қалқонсимон бези касалликлари (гипертиреоз), қандли диабет, простата бези гиперплазияси.\nМаҳаллий назал ишлатилганида дозани ошириб юборилиши баъзида қуйидаги тизимли самараларга: тахикардия, кам ҳолларда тахикардия хуружидан кейин брадикардияни ривожланиши; артериал босимини ошиши, қўзғалиш, бош оғриғи, қусишга олиб келади:\n3 сутка қўлланганидан кейин нафас олишни қийинлашиши сақланиб қолса, препаратни қўллаш юзасидан шифокор билан келишиш керак.\nФенилэфрин сақловчи назал деконгестентлар билан бир вақтда қўлланганида эҳтиёткорликка риоя қилиш керак.\nУзоқ муддат қўлланганида ва доза ошириб юборилганида қуйидагилар пайдо бўлиши мумкин: бурун шиллиқ қаватининг реактив гиперемияси (медикаментоз ринит), шиллиқ қават атрофияси.\nНазол Кидс болалар учун мўлжалланган. Ҳомиладорлик ва эмизиш даврида қўллаш юзасидан маълумотлар йўқ.\nТрициклик антидепрессантлар, антигипертензив препаратлар ёки МАО ингибиторларни қабул қилиш артериал босимни ошишига олиб келиши мумкин.\nҚон томирларини торайтирувчи бошқа воситалар, β-блокаторлар ва метилдопа билан бир вақтда қўллаш тавсия этилмайди.\n30оС дан юқори бўлмаган ҳароратда, болалар олаолмайдиган жойда сақлансин.\nФлакон 15 мл. Флакон илова-варақаси билан бирга картон қутига жойланган.


“DISCOVERY” МАГАЗИНИДА НИЛУФАР УСМОНОВАДАН ЯНГИ “ДУНЁ” МУСИҚИЙ АЛЬБОМИ ТАҚДИМОТИ! 04.08.2015 20:40\n4 август куни “Discovery” магазинида хонанда Нилуфар Усмонованинг янги “Дунё” мусиқий альбоми тақдимоти бўлиб ўтди!\nУнда “Тарона” студияси директори Даврон Муқимов, ОАВ вакиллари, ҳамда Нилуфар Усмонованинг мухлислари иштирок этишди.\nЯнги “Дунё” мусиқий альбомидан хонанданинг 17 та қўшиғқ ўрин олган бўлиб, улар қуйидагилардан иборат: “Қадримга ет”, “Севги қиссаси”, “Мактаб”, “Унутгин”, “Бир кунинг бахш эт”, “Чапанигина ўзбегим”, “Шака бум”, “Ҳофиза онам”, “Эй бола”, “Куйла”, “Қор”, “Хуш келдинг баҳор”, “Илло”, “Ёр-ёр”, “Алла”, “Дона-дона”, “Дунё”.\nТақдимотда Нилуфар Усмонова авваламбор, янги мусиқий альбом, унинг яратилиши ҳақида сўзлаб, баъзи қўшиқларга алоҳида тўхталиб ўтди.\nШунингдек, бу мусиқий альбомни тезликда тақдим қилинганлигининг сабабини айтиб, ҳозирда яна бир альбом устида ишлаётганини, ҳамда куз охирларига у янги мусиқий альбомни ҳам тақдим этмоқчи эканлигини айтиб ўтди!\nШундан сўнг, хонанда журналистлар ва мухлисларнинг саволларига жавоб берди.\nСаволлар жонли ижро, ижод жараёни, хонанданинг ютуқлари, ижодий гуруҳи, ижодий ҳамкорликда бўлган шоирлар, бастакорлар, қўшиқлари матни, ҳаётдаги куч ва илҳом манбаи, ҳар доим хушчақчақлик сири, клиплари, ҳамда яна янги суратга олинажак клипи ҳақида бўлди.\nШунингдек, хонанда 7-август куни “Дунё” мусиқий альбомидан ўрин олган “Дона-дона” қўшиғига суратга олинган видеоклип тақдимоти бўлишини ҳам, айтиб ўтди!\nТақдимот давомида, ашаддий бир неча йиллик содиқ мухлислари, хонандани янги альбом тақдимоти билан табриклашди, ҳамда биргаликда суратларга тушишди.\nЖурналистларга хонанданинг “Дунё” мусиқий альбоми тақдим этилди.\nФотолар учун Сардор Азимовга миннатдорчилик билдирамиз


Олиб борилган янги тадқиқотлар шуни кўрсатдики, тўқ рангли газли ичимликларни севувчилар ўзларини саратон касаллигига чалиниш хавфини оширишаркан. Бунинг асосий сабаби бундай ичимликларда зарарли ингредиентларнинг борлигидир. Блумбергдаги Жонс Хопкинс номли университет қошида жойлашган жамоат соғлигини сақлаш мактаби ходимларининг аниқлашларича, алкоголсиз ичимликларга карамель рангини сунъий равишда берувчи 4 метилимидазол (4-MEI) инсон саломатлиги учун саратонга олиб келувчи шубҳали модда ҳисобланади.\n“IBTimes”нинг ёзишича, олиб борилган тадқиқотлар шуни кўрсатдики, олти ёшдан юқори бўлган болаларнинг 44 — 58 фоизи бир кунда камида бир банка газли ичимлик ичишади. Бу кўрсаткич юқори бўлиши ҳам мумкин. Бу саратонни чақириши хавфини юзага келади.\nБу каби тўқ рангли газли ичимликларга қўшиладиган маза берувчи ингредиент туфайли истеъмолчилар ўзларини хафв остига қўйишади. Мана шу керак бўлмаган ингредиент жуда кўп одамларнинг соғлигига зарар етказади ва жавоби йўқ саволлар туғдиради, — дейишмоқда олимлар.\nТадқиқотчилар АҚШда сотилаётган 110 та алкаголсиз ичимликлар таркибини ўрганиб чиқишди. Аммо улар бу ичимликлардан бирортасини ҳам ичишни тавсия қилишолмади.\nТадқиқотлар шуни кўрсатдики 4-MEI моддаси бир маркали ичимлик таркибида турлича миқдорда бўлади. Бир сўз билан айтганда, уни назорат қилиб бўлмайди. Масалан, парҳезли коланинг айримларида унинг миқдори жудаям юқори, айримларида эса паст.\nАҚШнинг озиқ-овқат маҳсулотлар ва дори-дармонларни назорат қилувчи санитар бошқармаси (FDA) бунга қарши керакли чора-тадбирлар амалга оширмоқда. Бу ислоҳотларга ҳукумат раҳабарлари ҳам ёрдам беради, деган умиддалар.\n23:35 Coca-Cola ўзи ишлаб чиқараётган ичимлик истеъмоли камайганидан ҳам даромад олишни кўзламоқда\n18:09 Уоррен Баффет кока-колани узоқ умр кўриш манбаи деб атади


toshkent.uz Toshkent.Uz - Аёллар Журнали — «МЎМИНАЛАР» Нашрдан Чиқди\nЎзбекистон мусулмонлари идораси раиси, муфтий Усмонхон Алимовнинг «Мукаррамлик насиб этсин!» табрик-мақоласи билан очилган журналда динимиз аҳкомлари, аёлларга хос ҳукмлар махсус рукнларда тушунарли баён этилган.\n«Диний билимлар ҳаётнинг ҳамма жабҳаларида ҳардоим ҳаммамизга тўғри йўл кўрсатади. Муқаддас оилақўрғонини мустаҳкам сақлаб, фарзандларини ҳалолупок, инсоф-диёнатли, халқпарвар, ватанпарвар қилибвояга етказган, эрларини садоқат, меҳру оқибат, тадбиркорлигутежамкорлик билан қўллаб-қувватлаган момоларимиз,оналаримизнинг ҳаёти бу фикримизнинг исботидир.Зеро, Ислом дини таълимотларига амал қилибяшашни икки дунё саодати деб билган аждодларимиз ўззурриётларига диний таълим-тарбия берганлар.“Мўминалар” журнали, ўйлаймизки, ҳаммамиз учункутилган илму маърифат чашмаси, тарбиячи муаллима,чиройли фазилатлару яхши ибратлар мактаби бўлади. Унинг нишона сони – биринчи қадами қутлуғ ва хайрли оқибатларга дебоча бўлишини тилайман», дейилади Ўзбекистон Республикаси Бош вазири ўринбосари, Республикаси Хотин-қизлар қўмитаси раиси Танзила Норбоеванинг «Ҳаммамиз кутган журнал» сарлавҳали мақоласида.\n«Фолбинга борса нима бўлади?», Шайх Зиёвуддинхон ҳазратларининг авлодлари, сулолалари бугун қандай хайрли ишлар билан банд?\nУшбу саволларга «МЎМИНАЛАР» журналидан атрофлича жавоб олишингиз мумкин.\nЎзбекистон Республикасида хизмат кўрсатган маданият ходими Қутлибека Раҳимбоева ҳам: «Мўминалар»нинг йўли Аллоҳнинг йўли, исломйўли, меҳр-муҳаббат йўлидир.Опа-сингилларимизни ўзсўзларинг, ўз кучинг биланана шундай йўлларга солишни, уларнинг қалби, руҳияти, оналиги, аёллигини яхшилик билан муҳофаза қилишнимақсад қилибсанки, ниятингйўлдошинг бўлсин!Поклик, ҳалоллик манзили, садоқат, саодат манзиллари сари сенга чин дилдан “оқйўл” тилайман “Мўминалар” журнали», деб ёзади мақоласида.\nМухтасар айтганда, янги нашр янги наслларнинг баркамол бўлиб улғайишида мўмина аёлларнинг салоҳиятини юкалтиришига туҳфадир.\n«Мўминалар» журнали бош муҳаррири.\nПечать 30 Май 2018 Ўқилди: 407


Жўра Саъдуллаев. Оқ ажал исканжасида - www.ziyouz.uz\nБош саҳифа Оила ва жамиятЖўра Саъдуллаев. Оқ ажал исканжасида\n“Кайф-сафоли ҳаёт” чўққиси — гиёҳвандлик умуминсоний қадриятларни поймол этиб, ХХI аср бошига келганда тарих қатларида кузатилмаган янги бир дард — ОИТСни келтириб чиқарди. Бу касаллик тез суръатлар билан тарқалиб, бугун инсоният уни “Аср вабоси” деб атамоқда. Бугун унга қарши бир киши, бир мамлакат, бир ҳудуднинг эмас, балки бутун инсоният, бутун жаҳон жамоатчилиги курашиши лозимлигини ҳаётнинг ўзи тақозо этмоқда.\nДавлат ва жамоат арбоблари, жаҳон ҳамжамияти намояндалари тинчлик, тараққиёт ва халқаро хавфсизлик масалаларини муҳокама қилиш учун кўпинча Тошкентга тўпланишлари биз учун ифтихорли анъанага айланди. Бу мустақил Ўзбекистон, унинг глобал жараёнлардаги нуфузини, долзарб халқаро муаммолар, чунончи, наркотик моддалар ноқонуний тарқатилишининг олдини олиш, бу борада халқаро ҳамкорликни фаоллаштириш, ахборот алмашинуви ва махсус оператсияларни самарали мувофиқлаштиришни йўлга қўйиш масалаларини ҳал этишга қўшаётган муносиб ва салмоқли ҳиссасининг эътирофидир.\nБутун жаҳон миқёсида олиб борилаётган саъй-ҳаракатларга қарамасдан гиёҳвандликнинг хуружи ҳамон сусаймаётир. Бугун шу нарса аниқки, унинг кенг тарқалиб боришидан турли уюшган жиноий гуруҳлар, трансмиллий синдикатлар ниҳоятда манфаатдор. Шуни ҳисобга олиб, 1998 йили БМТ Бош Ассамблеясининг махсус сессияси чақирилди, гиёҳванд моддалар билан боғлиқ муаммолар қизғин муҳокама қилинди.\nХўш, муаммонинг илдизлари қаерда? Бу балои офат илдизларини қуритиб, инсоният бошидаги машъум қора кўланкани кўтариб ташлаш шунчалик мушкулми? Гиёҳвандликнинг “алифбоси”ни нималар ташкил этади?\nГиёҳванд моддалар тайёрланадиган ва энг кўп тарқалган ўсимлик — наша деярли барча мамлакатларда ёввойи ёки маданий ҳолда ўстирилади. Ундан тайёрланган гиёҳванд моддаларни ҳозирги кунда курраи заминимизнинг 200 миллиондан ортиқ аҳолиси истеъмол қилади. Бошқача қилиб айтганда, бугун ер юзида яшовчи ҳар 10 минг одамдан 25 нафари сурункали нашаванд. Уларнинг 70 фоизини 30 ёшга тўлмаган йигит-қизлар ташкил этади.\nТаъкидлаш жоизки, жаҳон ҳамжамияти хуфёна синдикатларга қарши тобора самарали курашаётир. Афсуски, наркотиклар билан боғлиқ вазият бугунги кунда ҳам Марказий Осиёда мураккаблигича қолмоқда. Афғонистон ҳамон гиёҳванд моддалар етиштирувчи йирик марказ бўлиб қолаяпти. Бу ҳолат жаҳон ҳамжамиятида, айниқса, қўшни мамлакатларда алоҳида ташвиш туғдираётир.\nМамлакатимизда наркотик моддаларни ноқонуний ишлаб чиқариш ва истеъмол манзилларига етказиб берилишининг олдини олишга қаратилган тезкор тадбирлар изчил ўтказиб келинмоқда. Ўзбекистон Республикаси Вазирлар Маҳкамаси 1994 йил 30 апрелда қабул қилган қарор бу ҳаракатларга, шунингдек, наркотик моддалар ва психотроп воситаларнинг ноқонуний айланишига қарши тадбирлар дастурини амалга оширишни тезлаштирди. Ҳуқуқни муҳофаза қилувчи идоралар муттасил амалга ошириб келаётган махсус “Қорадори” тадбирлари бирмунча самарали тус олди.\n— Янгийўлга Тошкент шаҳридан келин бўлиб тушганман, — ҳикоя қилади ёшгина жувон. — Эрим ҳайдовчи, олис-олис юртларга юк таширди. Қайнона-қайнотам инсофли, диёнатли одамлар эди. Иш, уй юмушлари билан бўлиб вақт ўтганини сезмас, эримнинг хориж йўлларида эсон-омон юришини Яратгандан тилаб тонг орттирардим.\nЛекин кўп ўтмай, ҳайдовчи эр оғир шамоллаб, юқори ҳарорат билан Янгийўл касалхонасига тушиб қолди. Икки кун ичида уни бошқа касалхонага ўтказишди.\n— У героинга ружу қўйганини, аллақачон ОИТСга чалинганини дўхтирлардан эшитдим, — ҳикоясини давом эттиради аёл. — Мени ҳам текшириб шу бедаво дардни юқтириб олганлигимни айтишди. Бир сонияда бутун ҳаётим, орзу-умидларим саробга айланди-қўйди. Бедаво дардга чалинганимни айтишганида олти ойлик ҳомилам бор эди. Дўхтирлар обдон текширишди. Хайриятки, у касаллик вирусидан ҳоли экан. Мени ҳаётга, яшашга талпинтириб турган шуъла мана шу…\nГиёҳвандлик иллатидан бугун бутун жамият жабр чекмоқда. “Оқ ажал” хуружини, ундан сақланишни ўрганмай туриб, онгли, баҳамжиҳат ҳаракатларсиз бартараф қилиб бўлмайди. Азалий ҳақиқат бу ўринда ниҳоятда долзарб: касалликдан кўра, унинг олдини олган осон. Ҳам осон, ҳам ишончли. Вақт ўтгандан кейинги пушаймондан асло наф йўқ.\n← Аввалги Аввалги Фозил Йўлдош ўғли (1872-1955)\nКейинги → Кейинги: Абдулла Орипов. Эҳтиёж фарзанди (1977)


22:49 28 Феврал 2020\n18:12 21.11.2017 (Янгиланган 18:36 21.11.2017) Ҳавола олиш\nТОШКЕНТ, 21 ноя — Sputnik, Игорь Николайчук. Самарқанд анжуманида жаҳоннинг 20 дан ортиқ мамлакатларидан келган сиёсатчилар, дипломатлар ва экспертлар Марказий Осиёда бугунги кунда тўқнаш келаёган муаммоларни ва таҳдидларни, шунингдек, минтақада ва унинг ташқарисидаги келгусидаги ҳамкорлик истиқболларини батафсил муҳокама қилишди.\nШу билан бир вақтда, шуни англаш керак-ки, Марказий Осиё халқлари ривожланиш, маданият, иқтисод, геосиёсат нуқтаи назаридан ягона бирликни ташкил қилади. Ҳудуд хавфсизлик муаммолари ҳам умумийдир. Бу мавзуда эса, муҳокама қиладиган нарса кўп ва шунинг учун ҳам у муҳимдир. Буни "Мирзиёев доктринаси" ёки "Марказийосиёчилик" деса ҳам бўлади.\nБу доктринани (сиёсий нуқтаи назарни) маълум дипломатик босқичлар натижасида амалга ошириш мумкин. Дастлаб давлат томонидан олий даражада жаҳон саҳнасида уни эълон қилиш керак. Бу Мирзиёев томонидан БМТ минбаридан туриб амалга оширилди. Президент сўзлаган нутқи кучли ва муҳим бўлгани ҳақида мен олдин ҳам айтиб ўтган эдим. Бу муваффақиятли қадам бўлган эди. кейинги босқичда эса, муваффақиятни мустаҳкамлаб олиш учун — турли мамлакатлар экспертлари ёрдамида муҳокама қиладиган халқаро анжуман ўтказиш керак эди. Бу ҳам амалга оширилди, 20та мамлакатдан экспертлар келди. Бу жуда яхши.\nШунингдек, Миттал конференцияда билдирилган таклифлар ва ташаббуслар келгуси музокаралар учун асос сифатида хизмат қилиши ва БМТнинг барча тузилмалари томонидан тўлиқ қўллаб-қувватланишини таъкидлади. Тўғрисини айтиш керак, буни жуда катта ваъда деб бўлмайди. Шу сабабдан бўлса керак, ўзбек ОАВларидан бошқа ОАВлар Самарқанд конференцияси "БМТ шафелиги" остида ўтказилганига унчалик катта урғу бериб ўтишмади.\nАнжуманда иштирок этган америкаликлар сўзлаган нутқларига кўра, АҚШнинг Марказий Осиёга муносабатини бефарқроқ деса ҳам бўлади. Улар айтишига қараганда, АҚШнинг ушбу ҳудудга диққатини жамлаш истаги йўқ. Оддий сўз билан айтганда, ушбу ҳудуд мамлакатлари билан умумий (ҳудудий)асосда эмас, яккама-якка тартибда белгиланади. Албатта, АҚШ учун Марказий Осиё раҳбарлари билан Афғонистон борасида музокаралар олиб бориш муҳим, лекин АҚШ Давлат Департаменти учун "С5+1" кўринишдаги музокаралар ушбу ҳудудда сиёсат олиб боришнинг ягона услуби эмасга ўхшайди. Хусусан, АҚШ учун бу ерда янада "қизиқроқ" имкониятлар бўлиши мумкин. Масалан, Афғонистон муаммосини Ҳиндистонга топшириб, шундай йўл билан уни Хитой ва Покистон зарбаси остига қўйиш. Афғонистон ҳукуматига эса бугунги кунда фақат бир нарса керак — пул, хавфсизлик эмас!\nУшбу ҳудуднинг сиёсий ягона бўлиш режаларини икки қўли билан қўллаб-қувватловчи куч бу — Европа Иттифоқи бўлиши мумкин. Охирги вақтларда ЕИ дунёда иқтисодий "йиртқичга" айланиб бормоқда. Марказий Осиёдаги 70 миллионли истеъмолчилар бозори унинг учун яхшигина совға бўлиши мумкин. ЕИ учун ушбу миллионларни, албатта, беш бўлакка бўлиб эмас, ёппасига олган маъқул. ЕИ хавфизлик сиёсати бўйича комиссари Федерика Могерини ўз нутқини ўлган шерни бир тепиб ўтиш билан бошлади. Хусусан, у Марказий Осиё халқлари собиқ Иттифоқ таркибида бир неча ўн йилллар давомида бўлишига қарамасдан Марказий Осиё халқлари ўз маданияти ва урф-одатларини йўқотмаганлигини айтиб ўтди.\nМен ўша вақтларнинг тирик гувоҳи сифатида, Могерини хонимга эътироз билдиришим мумкин. Ўша вақтларда Москва кўчаларида дўппи кийган ўзбек эркаклар ёки чиройли атлас кўлакли ўзбек қизлар жуда мос кўринар эди, чунки СССРда ҳар қандай миллий ўзига хослик қўллаб-қувватланар эди. Бугун ҳам Москва кўчаларида ўзбекистонлик меҳмонлар жуда кўп. Лекин уларнинг асосий "маданияти" арзон европа спорт кийимлари-ю хитой курткалари билан белгиланадиган бўлиб қолган. Чиройли миллий чопонлар эса бозорларда қизиқ совға сифатида сотилмоқда. Мен буни шунчаки гап ўрнида айтаяпман, холос.


Қашқадарёда 9 йил аввал бедарак йўқолган фуқаро ўлдирилиб далага кўмиб кетилгани аниқланди 25-11-2021, 09:00 | Zamin.uz\nБош прокуратура матбуот хизмати Қашқадарёда 9 йил аввал содир этилган қотиллик фош этилганини маълум қилди. Аниқланишича, 2012 йилнинг 24 январида Қашқадарё вилояти, Косон тумани, «Қорабўйин» маҳалласида яшаган Т.Ғ. ўзига тегишли Nexia-2 автомашинасида уйидан чиқиб кетиб, бедарак йўқолган.\nУшбу жиноят иши юзасидан 3 нафар шахсга Жиноят кодексининг 97-моддаси билан айб эълон қилиниб, барчасига қамоққа олиш эҳтиёт чораси қўлланган. Хабарда айтилишича, айни пайтда жиноят иши юзасидан Қашқадарё вилояти прокуратураси томонидан тергов ҳаракатлари олиб борилмоқда. “Замин” янгиликларини “Telegram”да кузатиб боринг\nЯнгиликлар » Жамият » Қашқадарёда 9 йил аввал бедарак йўқолган фуқаро ўлдирилиб, далага кўмиб кетилгани аниқланди


Ўзбеклар, ўзбекча гаплашайлик! - Халқ сўзи\nЎзбеклар, ўзбекча гаплашайлик!\n13:16 28 Октябр 2020 Жамият\nЭсимда, 1989 йил 21 октябрь. «Ўзбекистон Республикасининг давлат тили ҳақида»ги қонун қабул қилинган кун! Бу йиллар давомида кутилган онлар эди!\nЎша куни биз учун катта байрам бўлди. Бир-бирларимизни кўзда ёш билан табриклагандик... Тасаввур қиляпсизми, собиқ иттифоқи тасарруфида туриб бундай журъат, албатта ҳаммани қувонтирган.\nОрадан йиллар ўтди... 30 йилдан ортиқ вақт!\nШу давр ичида, ўзбек тили ривожланиш ўрнига бироз орқага кетгандай бўлди. Энди биз чет тилларни ўрганишга ружу қўя бошладик. Болаларимизни хорижий тилли мактабларга бердик. Натижада улар бошқа тильда фикрлаб, миясида ўзбекчага таржима қилиб гапирадиган бўлдилар. Шундай қилиб, фарзандларимизни қийнадик: ўзбекча гапирай деса, билмайди, аммо қони ўзбек, руҳи ўзбек!..\nАйрим қатламларда ҳамон чет тилларига маҳлиёлик етакчилик қилмоқда. Гўё чет тилни билса, яхшироқ яшайдигандек. Тўғри, «Нечта тилни билсанг, шунча карра одамсан», деган гаплар ҳам бор. Аммо, она тилимиз бир дарахт бўлса, бошқа тиллар уларнинг шох ва барглари эмасми?!\n...Шу фурсатда бир дугонамнинг афсус-надомати эсимга тушди: “Отасидан кейин ёлғиз қизимни мақталган рус мактабларидан бирида ўқитдим, кейин тил билсин, деб, Гёте номидаги немис тили мактабига бердим. Аъло баҳолар билан тугатди. Кейин Германияда ўқишни давом эттирди. Ёлғиз қолсам ҳам, моддий томондан қийналсам ҳам ёрдам қилдим, сабр қилдим. Кейин... У бу ерга қайтиб келмади. Бир келди ҳам, кўз ёшларимга чидолмай. Аммо туролмади, чунки у немис бўлиб бўлган эди. Дунёқараши, феъли, тутумлари... Мана, ёши қирқдан ошди, яхши олима, яхши ходим, бироқ, оиласи йўқ. «Нима кераги бор?» дейди, у ҳайрон бўлиб. Мен ҳам бу ёқда ҳайратдаман. Боламда айб йўқ, бу менинг хатоларим!”...\nХуллас, шунча йиллар давомида хатолар ва муаммоларга ботиб кетдик. Тилимизнинг бор тароватини, сеҳру жозибасини кўрсата олмадик. Энг ёмони, тилшунос, адабиётшунослар жим туриб бердилар. Натижада, кўча-кўйларимиздаги деярли барча ишхоналарнинг пештоқи чет элча номлар билан безанди... Иш юритиш қоғозлари ҳамон рус тилида...\nСўз мулкининг султони Ҳазрат Навоий даврида 120 000 дан ортиқ туркий сўз бўлган экан. Ҳозир-чи, 5 томлик «Ўзбек тилининг изоҳли лўғати»да жаъми бўлиб 81 000 та сўз бор. Уларнинг ҳам 30 000 таси рус ва чет тиллари орқали кириб қолган сўзлар. Сал кам 600 йил ичида бойлигимиз бўлмиш тилимиздаги сўзларнинг тенг яримини йўқотган бўлсак, 30 йил ичида 81 000 сўзимизнинг ярмини ҳам истеъмол қилмай қўйдик, яъни ишлатмаймиз.\nҲайриятки, Ўзбекистон янгиланди, ғоялар ва мақсадлар янгиланди. Охирги уч йил ичида миллийликка қарашлар ўзгарди.\nТуркий тилли давлатлар ҳамкорлик кенгашига аъзо бўлишимиз ва Президентимизнинг у саммитларда сўзлаган нутқлари оламшумул муддао бўлди. Кирилл ёзувидан лотин ёзувига ўтишдан мақсад ҳам барча туркий халқлар бир-бирини таржимонсиз ёзадиган, ўқийдиган ва тушунадиган бўлиш эди.\nЭнди биз уни нафақат байрам қилишимиз, балки, миллатнинг қиёфаси бўлмиш тилимизнинг нуфузи ва мавқеини тубдан ошириш чора-тадбирларини кўришимиз, унинг софлиги ва умрбоқийлигига жиддий қайғуришимиз керак. Бу ҳар бир Ўзбекнинг, Ўзбекистонликнинг илмий, маданий, маънавий савияси ва инсоний ор-номусига ҳавола!


(2:32 / 19.91Mb / просмотров видео: 1300)\n13:43 06.01.2021 (Янгиланган 17:27 06.01.2021)\nИталия шимолиида Римдан 260 км масофада жойлашган Абетоне курорт шаҳарчада одам бўйидан баланд қор ёғди. Қор уюмлари баландлиги 2 метрдан баланд бўлди.ю\nОдамлар бундай қалин қор устида ўриш учун қорга чўкмайдиган махсус оёқ кийимида ва чанғичилар кўз ойнаги тақиб юришмоқда. Автомобиллар эса батамом қор остига кўмилиб кетган.\nМаҳаллий ҳукумат ушбу ҳудудга ташриф буюришни режалаштирган сайёҳлардан шаҳар нормал тартибга тушиб олгунича ўз саёҳатларни бироз кечиктиришни сўрамоқда. Шу вақтниг ўзида махсус техника шаҳар кўчаларини қордан тозалашга киришган.\nАйтиш жоизки Россиянинг айрим шимолий шаҳарларида ҳам шундай манзарани кузатиш мумкин.


Нозим Ҳикмат » MUZAFFAR.UZ\nТурк шоири Нозим Ҳикмат Ран таваллуд топган кун\nНозим Ҳикмат Ран (Nâzım Hikmet Ran) 1902 йил 20 Январда Салоникида туғилган. Турк шоири ва жамоат арбоби. Турк шеъриятига янги ритм ва эркин шеър жанрини олиб кирган. Ҳарбий-денгиз билим юртида ўқиган. «Қирқ ҳаромилар асири» шеъри (1920) Туркиянинг мустамлакачилик кишанларига тушаётганига қарши ёзилгани учун инглизлар ва султон саройи томонидан таъқиб этилган. Ғарб давлатларининг мустамлакачилик сиёсатига қарши кураш ғоялари таъсирида Москвага келиб (1922), Шарқ халқлари меҳнаткашлари коммунистик университетида ўқийди. Ватанига қайтгач (1924), адабий фаолият билан шуғулланади. 1927 й. она юртидан қувғин қилинган Нозим Ҳикмат яна собиқ иттифоққа келади. Шоирнинг «Қуёш ичганлар қўшиғи» номли дастлабки шеърий тўплами Бокуда чоп этилади (1928). Нозим Ҳикмат бу даврда Маяковский эстетикаси таъсирида интим туйғулар тасвиридан онгли равишда қочиб, минбар шеърият намуналарини яратади. Шу йили Туркияга қайтиб, газета таҳририятида ишлайди, Кўп ўтмай у яна қамоққа ташланади.\nШоир умрининг аксар қисмини қувғинда ўтказган ва жами 17 йил қамоқда яшаган.\n1950 й. озод бўлган Нозим Ҳикмат яна шўролар мамлакатига кўчиб келиб (1951), умрининг охиригача Москвада адабий ва ижтимоий фаолият билан шуғулланади.\nЎзбекистонда Нозим Ҳикмат ижодига қизиқиш 1928 йилдаёқ бошланган. Ғафур Ғулом, Шайхзода, Миртемир ва бошқалар Нозим Ҳикматнинг кўплаб асарларини ўзбек тилига таржима қилган. «Туркия ҳақида ҳикоя» пьесаси ҳозирги Ўзбек миллий академик драма театрида, «Бир севги афсонаси» пьесаси асосидаги балет эса Навоий номидаги давлат академик катта театрида саҳналаштирилган.\n“Саккиз юзи ўттиз беш сатр” (1929), “Варан-3” (1930), “Сасини йўқотган шаҳар” (1931) шеърий тўпламлари, “Жиоконда ва Си-Я-у” (1929) романи, “Бош чаноғи” (1932), “Унутилган одам” (1935) пьесалари дастлабки ижод намуналаридир. Шу даврда у 20-асрнинг ўзига хос поэтик тарихи – “Инсон манзаралари” (1941) эпопеяси, “Турмада хатлар” шеърий туркуми, “Бир севги афсонаси” (1965) ҳамда “ Юсуф ва Зулайҳо” пьесаларини ёзган. “Туркияда” (1952), “Аноний” (1955), “ Бекат” (1958), “Тартюф-59” (1959), “Дамокл қиличи” ( хотини С.Тулякова билан ҳамкорликда, 1960) каби пьесалар, шеърлар ва достонлар муаллифи. 1963 йил 3 апрелда Москва шаҳрида вафот этган.\nЧоп этилган: 20-01-2020, 02:25\nБўлим: Машҳурлар ҳаётидан\nМақола муаллифи: Маъруфа Солиева\nКўрилган: 1 727\nЧоп этилган: 4-01-2020, 15:02\nЁзувчи Чингиз Тўрақулович Айтматов таваллуд топган кун\nЧоп этилган: 12-12-2019, 00:38\nДилор, Дилор, дил ва ор\nЧоп этилган: 22-09-2019, 00:49\nИБРАТЛИ ИЖОД ҲИКМАТЛАРИ\nЧоп этилган: 4-07-2019, 06:20\nХуршид Давронга табрик!\nЧоп этилган: 20-01-2020, 01:58\nЎзбекистон халқ ёзувчиси Мусо Тошмуҳаммад ўғли Ойбек\nЧоп этилган: 10-01-2020, 01:38


«Олғир» тадбиркорлар «бизнес»ни бошлаб юборди\nБарча орзиқиб кутадиган Янги йил байрами юртимизда ўзгача завқу шавқ билан нишонланади. Аммо айни шу тантана арафасида баъзан фарзандларимизнинг пиротехника буюмлари: пақилдоқ, салють ва бошқаларни ўйнаб, ўзи ва дўстларининг соғлигига путур етказгани тўғрисидаги хабарлар дилни хира қилади. Болаларга оила, маҳалла-кўй, таълим муассасаларида пиротехника буюмлари хавфли экани уқтирилса-да, негадир улар беш дақиқалик кўзни қувнатувчи мушакбозликдан ўзини тиёлмайди. Болалар-ку майли, баъзан катталарнинг ҳам ўзи зиёнини била туриб, фарзандига мана шундай хавфли маҳсулотларни сотиб олиб бериши кишини ўйлантиради.\nБуни яхши билган, мўмай даромад қилиш пайида юрган кимсалар эса ҳар йили турли яширин йўллар билан юртимизга пиротехника воситаларини олиб келиб, унинг савдосини ташкил этяпти. Ваҳоланки, мамлакатимизда пиротехника буюмларини қонунга хилоф равишда ишлаб чиқариш, тайёрлаш, сақлаш, ташиш, жўнатиш, улардан фойдаланиш тақиқланган. Бундай фаолият олиб борганларга нисбатан қатъий жазо чоралари белгиланган.\nБу борада жорий йил ҳам олдингиларидан фарқ қилмаяпти. Ҳали байрам бошланишига бир ойдан кўпроқ вақт бўлишига қарамай, «олғир» тадбиркорлар «бизнес»ни бошлаб юборган. Пиротехника буюмларини контрабанда усулида яширинча чегарадан олиб ўтишга уриниш, бозорлар, савдо расталари, дўконлар, таълим муассасалари ва бошқа аҳоли гавжум бўлган жойларда савдосини ташкил қилишга уринаётганлар йўқ эмас. Хайриятки, бунга Ички ишлар вазирлиги, Давлат божхона қўмитаси вакиллари, маҳалла фаоллари қараб тургани йўқ. Аллақачон жойларда профилактик тадбирлар, аҳоли орасида тушунтириш ишлари бошлаб юборилган. Бир сўз билан айтганда, ташкилотлар ўзаро ҳамкорликда қўлни қўлга бериб, бу иллатга қарши курашмоқда.\n3,6 млрд. сўмлик пиротехника воситалари олиб қўйилди\n— Пиротехника воситаларини яширин йўллар билан олиб киришга бўлган уринишларга қарши божхона органлари томонидан тизимли равишда кураш олиб борилмоқда, — дейди Давлат божхона қўмитаси бўлим бошлиғи Нурбек Саломов. — Статистикага эътибор қаратадиган бўлсак, 2019 йилнинг ўтган даври мобайнида республикамиз божхоначилари томонидан ҳуқуқни муҳофаза қилувчи бошқа идоралар вакиллари билан ҳамкорликда аниқланган 63 та қонунбузарлик ҳолатларида қиймати салкам 3,6 млрд. сўмлик 435 минг донадан ортиқ пиротехника воситаларининг ноқонуний олиб ўтилишига чек қўйилди. Профилактик тадбирлар давомида катта миқдордаги пиротехника буюмлари йўқ қилиниб, ҳуқуқбузарларга нисбатан қонуний чора кўрилмоқда.\nҚонунбузарлар аниқланди, аммо...\nЯқинда Давлат божхона қўмитасининг Контрабанда ва божхона қонунчилиги бузилишига қарши курашиш бошқармаси ходимлари Бухоро вилоятида рўйхатдан ўтган масъулияти чекланган жамият номига олиб келинган ёғоч маҳсулотлари орасига йирик миқдордаги пиротехника воситалари ва биофаол қўшимчалар яширилганини аниқлаб, мазкур ҳолат юзасидан божхона органлари томонидан жиноят иши қўзғатилган эди.\nЖиноят ишлари бўйича Олмазор тумани суди ҳукмига мувофиқ, умумий қиймати 4 миллиард 200 миллион сўмдан ортиқни ташкил этувчи 102 минг 118 дона пиротехника воситаси ҳамда 5 минг 613 дона сифати кафолатланмаган биофаол қўшимчалар Бухоро вилояти божхона бошқармаси ходимлари ҳамда тегишли идоралар вакиллари билан ҳамкорликда белгиланган тартибда йўқ қилинди.\nШунингдек, Андижон вилояти божхона бошқармаси томонидан ўтказилган тезкор тадбирда яна бир «пиротехника операцияси» фош этилди. Тезкор тадбир давомида Т.И. бошқарувидаги «Nexia» русумли автотранспорт воситаси кузатувга олинди ҳамда Бўз тумани ҳудудида тўхтатилди. Қонунбузар шахс туманнинг А.Икромов кўчасида шартли харидорга қиймати 10 миллион сўмлик 57 минг 600 дона пиротехника воситасини сотаётган вақтида ашёвий далиллар билан қўлга олинди.\nШу ўринда бир савол туғилади. Хўш, шунча қонунбузарликлар аниқланаётган экан божхона назоратчилари томонидан мамлакатимизга кириб келаётган пиротехника воситалари ушланаётган экан, кўча-кўй, савдо расталарида сотилаётган бундай буюмлар қаердан пайдо бўлмоқда? Улар қандай йўллар билан мамлакатимизга олиб кириляпти?\n— Республикамиздаги барча чегара-божхона постларида қўл юклари ва багажларни назорат-рентген ускуналари орқали кўздан кечириш йўлга қўйилган, — дейди Давлат божхона қўмитаси катта инспектори Жавоҳир Кароматов. — Шунингдек, божхона назорати давомида кинология хизматидан, хусусан, ўқ-дори, портловчи моддаларни излаб топишга ихтисослашган хизмат итлари кўмагидан кенг миқёсда фойдаланилмоқда. Бу эса фаолиятимизнинг янада самарали ва сифатли олиб борилишини таъминлаётир. Аммо қонунбузарлар ҳам маҳсулотларни яширинча ўтказишнинг турли усулларини ўйлаб топишяпти. Масалан ёғочлар ораси ёки бошқа буюмлар, автотранспортнинг кўз илғамас жойларига беркитишмоқда. Афсуски, айрим ҳолларда уларни топиш қийинчилик туғдиряпти.\nҚандай жазо чоралари қўлланилади?\n— Мамлакатимизда пиротехника буюмлари билан муомала қилганлик учун қатъий жазо чоралари белгиланган, — дейди Тошкент шаҳар ички ишлар бошқармаси мутахассиси Ирина Сайфитдинова. — Хусусан, Маъмурий жавобгарлик тўғрисидаги кодекснинг 1851-моддасига мувофиқ, пиротехника буюмларини қонунга хилоф равишда ишлаб чиқариш, тайёрлаш, сақлаш, ташиш, жўнатиш, улардан фойдаланиш, шунингдек, уларни қонунга хилоф равишда Ўзбекистон Республикасига олиб кириш (Ўзбекистон Республикасидан олиб чиқиш) ёки ўтказиш ҳуқуқбузарлик ашёларини мусодара қилиб, базавий ҳисоблаш миқдорининг беш бараваридан йигирма бараваригача миқдорда жарима солишга сабаб бўлади.\nЖиноят кодексининг 2501-моддасида эса бундай қилмишни содир этганлар учун унинг ким томонидан содир этилгани ва қандай оқибатларга олиб келганига қараб турли жазо чоралари, жумладан, саккиз йилдан ўн йилгача озодликдан маҳрум қилиш жазоси қўлланиши кўзда тутилган.\nМаҳалла фаоллари бу вазиятга нега бефарқ?\nАслини олганда, мушакбозлик уйда ёки пана-пастқам жойларда эмас, маҳалла кўчалари ёки таълим муассасалари атрофи, жамоатчилик жойларида амалга оширилади. Уларнинг савдоси ҳам айни шу маҳалла ёки ҳудуднинг деҳқон бозори, савдо расталарида ташкил этиляпти. Хўш, нега шунча жазо чораси белгиланган бўлса-да, маҳаллаларда ҳар йили пиротехника воситаларидан фойдаланиш камайгани йўқ? Улар бу ерга қаердан кириб келяпти? Нега маҳалла фаоллари, профилактика инспектори ва унинг ёрдамчилари вазиятга томошабин бўлиб туришади? Агар улар ўз ҳудудининг назоратини қўлга олса ҳамда ўз маҳалласини пиротехника воситаларидан холи ҳудудга айлантирса, бу иллатнинг илдизига зарба берган бўлмасмиди?\n— Кўча-кўйда, жамоат жойларида амалга ошириладиган мушакбозликлар болалар учун хавфли бўлиши билан бирга, катталарнинг ҳам тинчини бузади, — дейди пойтахтимизнинг Олмазор туманидаги «Чимбой» маҳалласи Жамоатчилик назорати ва истеъмолчиларнинг ҳуқуқларини ҳимоя қилиш бўйича комиссия раиси Баҳриддин Булаков. — Шу боис ҳудуддаги бундай ҳолатлар бўйича аҳоли вакиллари бизга зудлик билан хабар беришади. Биз эса воқеа жойига бориб, зарурий чораларни кўрамиз. Шунингдек, ҳар йили байрам арафасида бундай маҳсулотлар савдоси ташкил этилмаганига ишонч ҳосил қилиш учун савдо дўконлари ва расталарни бирма-бир кўздан кечирамиз. Профилактика инспектори билан бирга умумтаълим мактабларида шу мавзуда очиқ мулоқотлар, давра суҳбатлари ташкил этамиз.\nХулоса қилиб айтганда, пиротехника воситаларининг ноқонуний муомаласига чек қўйиш учун бу борадаги жамоатчилик назоратини кучайтириш ҳамда бундай маҳсулотларнинг қанчалик зарарли эканини аҳоли, айниқса, ёшларга англатиш даркор. Зеро, талаб бўлмаса, таклиф ҳам бўлмайди.


Ўзбекистон Ёзувчилар уюшмаси » Шеърият шайдолари ҳузурида\nАсосий Адабий ҳаёт Шеърият шайдолари ҳузурида\nШеърият шайдолари ҳузурида\nҲар гулнинг ўз ифори, ҳар булбулнинг ўз овози бўлгани каби адабиёт бўстонида илдиз отиб, нурли келажак сари бўй чўзаётган навқирон ниҳол — ёш шоирларнинг ҳам ўз сўзлари, самимий битиклари бор.\nМуҳаммад Юсуф номидаги “Шеърият шайдолари” ўқув тўгараги Сайхунобод тумани ёшлари орасида ном қозонгани бежиз эмас. Бу тўгаракда ёш қаламкашларнинг илк қораламалари муҳокама қилинади, саралари матбуотга тавсия қилинади. Қисқача айтганимизда, катта адбиётга йўл мана шу тўгарак йўлакчасидан бошланади.\n“Шеърият шайдолари” тўгарагининг навбатдаги машғулоти Ўзбекистон Халқ шоири устоз Ҳалима Худойбердиеванинг порлоқ хотирасига бағишланди. Сирдарё бўйларида камол топган икки забардаст Халқ шоирлари — Тўра Сулаймон ва Ҳалима Худойбердиева бугунги ёш авлод учун ибрат ва катта фахрдир.\n“Муқаддас аёл” деб номланган тадбирда иштирок этган ота-оналар, устозлар ва кўп сонли ижодкорлар Ҳалима Худойбердиева ҳақидаги эсдаликлардан, ҳаётий хотиралардан воқиф бўлишди. Ўқувчилар шоиранинг шеърларидан ёд ўқишди. Унинг шеъри билан айтиладиган қўшиқлар янгради.Инсондан қоладигани яхши ном ҳам яхши амаллардир. Устоздан асрларга татигулик қатор китоблар билан бирга яхши ном қолгани кўнгилларга таскин беради.\nМашғулотда Ўзбекистон Ёзувчилар уюшмаси вилоят бўлими раҳбари Ҳ.Ортиқбоева, бўлимнинг бош мутахассиси Н.Қосимова устоз-шоира ҳақида иштирокчиларга атрофлича маълумот беришди. Шунингдек, тадбирда Ўзбекистон Ёзувчилар уюшмасининг Ёш ижодкорлар билан ишлаш бўлими раҳбари, истеъдодли шоира Фароғат Худойқулова ҳам иштирок этди. Унинг Ҳалима Худойбердиева ҳақидаги эсдаликлари ва шеъри барчада катта таассурот қолдирди.\nСайт бўлими: Адабий ҳаёт, Адиб ва жамият, Янгиликлар, Ҳудудий хабарлар


Ўзбекистонда куйдирги касаллиги борми?\n14 апрел 2021, Тошкент вақти: 22:12\nЎзбекистон ҳукумати Қирғизистон ва Қозоғистон билан чегараларда назоратни кучайтирди. Қўшни давлатларнинг Ўзбекистон билан чегара ҳудудларида куйдирги (Сибир яраси) касаллигининг кенг тарқалиши бунга сабаб экани таъкидланмоқда.\nҚозоғистоннинг Жамбил ва Жанубий Қозоғистон вилоятларида, Қирғизистоннинг Ўш, Жалолобод вилоятларида куйдирги касаллиги тарқалиб, ундан одамларнинг вафот этиш ҳолатлари ҳам аниқланди. Қўшни давлатларнинг бу ҳудудлари айнан Ўзбекистон чегараларида жойлашган.\nҚирғизистон Республика юқумли касалликлар шифохонаси бош врачи Наримбек Айтқулиевнинг билдиришича, куйдирги тарқалишининг ўчоқлари мамлакатнинг жанубий ҳудудларида.\n“Қирғизистоннинг Ўш ва Жалолобод вилоятларида куйдирги касаллигининг тери формаси билан оғриган 20га яқин бемор аниқланди. Бир киши касаллик боис оламдан ўтди. Мамлакат бўйича жами 42 киши куйдирги билан оғриган”,- деди Наримбек Айтқулиев.\nЖалолободдаги “Ҳаво” ташкилоти раҳбари Азимжон Асқаров, айниқса, Жалолободда куйдиргининг тарқалиш ўчоқлари кўплигини айтди.\n“Бозорқўрғон деган жойдаги Бешбодом участкаси Сибир ярасининг ўчоғи ҳисобланади. У ер тўсиқ билан ўраб олинмаган. У ердан чиқаëтган мол ва қўйнинг чек-чегараси йўқ. Шу ердан олиб сўйилган мол гўштидан еганлар касал бўлган”,- деди А.Асқаров ва куйдирги касаллиги Қирғизистондан Ўзбекистонга ҳам ўтиш хавфи мавжудлигини билдирди.\n“Бешбодом Бозорқўрғондан 17-20 километр масофада. Одамлар юқтирган бўлса ўтади. Ўзбекистонга бу ердагилар сузма олиб боряпти. Қассоблар ҳам у ëқдан келиб гўштни ноқонуний йўллар билан олиб кетяпти. Ўзбекистонни гўшт билан таъминлайдиган, асосан, Қирғизистон. Дейлик, якшанба куни бозорда 10 та буқа сўйилган бўлса, шунинг 5 тасини ўзбекистонлик қассоблар олган бўлади. Тошкентга эса отлар қази қилингани олиб кетиляпти”,- деди А.Асқаров.\nАндижон вилояти санитария эпидемология бошқармаси ходими Қирғизистон чегарасида жойлашган бу вилоятда касалликнинг олдини олиш учун кўплаб тадбирлар амалга оширилаётганини таъкидлади.\n“Агар биз ишламаëтган бўлганимизда бизда ҳам бу касаллик чиққан бўларди. Биз ишлаяпмиз. Аҳолини ва ҳайвонларни эмлаяпмиз”,- деди бошқарма ходими.\nЎзбекистон Республика санитария эпидемология ташкилоти ходимаси эса нафақат Андижонда, балки мамлакатда умуман куйдирги касаллиги қайд қилинмаганини, одамлар ўртасида бу касаллик умуман йўқлигини билдирди.\nТиббий маълумотларга кўра, куйдирги касаллиги манбаи, асосан, йирик ва майда шохли ҳайвонлар, шунингдек, отлар, эшаклар, буғулар ва чўчқалар ҳисобланади. Ўзбекистонда ҳам куйдиргининг тарқалиш ўчоқлари мавжуд.\n“Республикамизда эски ўчоқлар мавжуд. Бу носоғлом ҳудудлар ҳар доим мониторингда туради. Чегара ҳудудларида санитария назорати пунктлари бор. Касалликнинг бизга кирмаслиги ва биздан ташқарига чиқмаслиги учун республикамизга кираëтган ва чиқаëтган ҳар бир одам чегарада тиббий кўрикдан ўтади”,- деди Республика санитария эпидемология ташкилоти ходимаси.\nРасмий манбаларнинг билдиришича, Ўзбекистон давлат чегараларида, темир йўл бекатлари ва аэропортларда жами 78 та санитария карантини пунктлари кучайтирилган тартибда ишламоқда.


Сўхликлар: ёрдам етиб келди, 5 кг ёғ, биттадан кир совун тарқатишди - BBC Uzbek - O'zbekiston\nСўхликлар: ёрдам етиб келди, 5 кг ёғ, биттадан кир совун тарқатишди\nСўнгги янгиланиш 28 январ 2013 - 14:17 GMT\nЎзбекистон ва Қирғизистон Барак, Божой, Шоҳимардон ва Сўх ҳудудларига инсонпарварлик ёрдамларини ўтказишга келишганлар.\nЎзбекистоннинг Қирғизистон ичкарисидаги Сўх анклавида истиқомат қилаётган одамларнинг айтишларича, икки мамлакат расмийларининг чегараларни очишларини кутиб яшамоқдалар.\nЎзбекистон ва Қирғизистон расмийлари Боткенда учрашиб икки мамлакат ўртасидаги чегараларни қайта очишга қаратилган музокараларни давом эттиришган.\nЖума куни икки томон Барак, Божой, Шоҳимардон ва Сўх ҳудудларига инсонпарварлик ёрдамларини етказиб беришга келишганлари хабар қилинган.\nҚирғизистон ва Ўзбекистон ўртасидаги чегаралар январ бошида Сўхда юз берган тўқнашувлар ортидан ёпиб қўйилганди.\nМаҳаллий аҳоли ичимлик суви танқислигидан қийинчиликка дуч келаётганларини айтмоқдалар.\nСўхдаги аҳоли истиқомат қиладиган масканларга сув Қирғизистон ҳудудидан ўтиб келади.\nМожаролар ортидан анклав қишлоқларига сув йўли ҳам бекитиб қўйилгани хабар қилинган.\nСўхнинг Ҳушёр қишлоғида истиқомат қилувчи кишининг Би-би-сига айтишича, икки томон расмийлари юкларни ўтказишга келишиб олганларидан икки кун ўтиб, хонадонларга ёғ ва кир совун тарқатиш бошланган.\n"Ҳар бир оилага 5 килограмм ёғ ва биттадан кир совун беришди. Сўх ҳам катта, шунинг учун унни кимга қанчадан бериш кераклигини тақсим қилганларидан кейин тарқатишни бошлашса керак", деб айтди Ҳушёр қишлоғилик киши.\nШунингдек, сўхликлар ўзларига чекланган миқдорда ёқилғи ҳам тарқатилаётганини айтишмоқда.\nСўх анклави яшовчилари ўзларининг картошка-пиёзлари ёки олмаларини Риштон туманидаги бозорга олиб бориб даромад кўришган, чегаралар ёпиб қўйилганидан кейин бундай имкониятдан маҳрум бўлиб қолганлар.\n"Риштон бозорига ўзимизнинг картошкамиз ёки олмамизни олиб бориб сотиб, кейин пулига бошқа ўзимизга керакли нарсаларни сотиб олиб келардик. Ҳозир одамлар ана шундан қийналишаяпти", дейди Ҳушёр қишлоғи яшовчиси.\nУнинг айтишича, 6 январдан буён анча сондаги сўхликлар Риштон тумани ва Фарғона вилоятининг бошқа жойларида қолишмоқда, уларга ҳам инсонпарварлик ёрдамлари тарқатилган.\nСўхлик куёв тўй харажатларига куйиб қолдиТинглаш03:35\nСўх: Риштондаги чегара ёпиқ қолмоқда. Қувасой ўтиш нуқтасидан ёрдам ўтказилмоқда\nСўхликлар: 'Йўллар ёпиқ. Ҳеч қаерга чиқолмаймиз'Тинглаш02:31\nСўх тартибсизликлари учун товон пули кимдан ундирилаяпти?\nҚирғиз қишлоғи аҳолиси ўзбек анклавига борувчи йўлни тўсиб қўйдиТинглаш03:09


20:45АПЛ. “Вест Бромвич” – “Челси”. Асосий таркиблар 4 20:41Миржалол Қосимов: "Четлатишдан кейин имкониятимиз ошди" 7 20:35"Навбаҳор" - "Насаф" учрашувидаги хавфли вазиятларни томоша қилинг 0 20:34Бундеслига. ”РБ Лейпциг” очко йўқотди, “Боруссия Д” ютқазди ва бошқа натижалар 4 20:33АПЛ. "Манчестер Юнайтед" ўйин тугаганидан кейин белгиланган пенальти эвазига ғалаба қозонди 3 20:28Ҳамиджон Актамов: "Иккинчи таймда цирк бўлди! Ҳакамларни кимдир назорат қиладими ёки футболни тугатамизми?" 21 20:20“Брайтон” АПЛда ўзгача рекорд ўрнатди 2 20:05А Серия. Голларга бой ўтган Туриндаги учрашувда “Аталанта” зафар қучди 1 19:59ОЧЛ. "Пахтакор" - "Истиқлол". Тахминий таркиблар 26 19:55Coca Cola Суперлига. Кескин курашларга бой ўйинда АГМК бир киши кам бўлиб қолган "Қизилқум"ни енгди 19 19:52Coca Cola Суперлига. "Навбаҳор" ўз майдонида "Насаф" билан дуранг ўйнади 86 19:50Беларусь чемпионати. Умаров ва Иминов қатнашган баҳсда “Энерегетик-БГУ” дуранг ўйнади (+жадвал) 0 19:30ОЧЛ. “Ал-Аҳли” - “Шабаб Ал Аҳли” баҳси давом этмоқда (онлайн ҳисоб) 21 19:20Хамид Сахари карикатураси: ОЧЛ Ғарб вминтақасида 8 жамоа қолди 14 19:10АПЛ. “Эвертон” сафарда “Кристал Пэлас” билан ўйнамоқда (онлайн ҳисоб) 7\nОЧЛ. “Ал-Аҳли” - “Шабаб Ал Аҳли” баҳси давом этмоқда (онлайн ҳисоб) 22


КИТОБ – АҚЛ ҚАЙРОҒИ, БИЛИМ МАНБАИ! » Учкудуқ туман ҳокимлиги расмий веб-сайти\nБош саҳифа / Туман ҳақида / Янгиликлар / КИТОБ – АҚЛ ҚАЙРОҒИ, БИЛИМ МАНБАИ!\n16-01-2019, 16:57, admin\nКитоб-ҳамиша илм-маърифат, адаб ва ахлоқ манбаи бўлиб келган. Бутунги кунда ёш авлодни миллий қадриятлар руҳида тарбиялашда ҳам китобдан кўра қудратлироқ восита йўқ.\nЁшлар ҳафталиги доирасида ўтказилган "Депутат ва ёшлар” учрашувида 5-умумий ўрта таълим мактабининг 11-синф ўқувчиси Сабина Исматова кутубхона фондини янги адабиётлар билан бойитиш таклифини билдирган эди.\nКуни-кеча туман ҳокими С. Хамроев, халқ депутатлари туман кенгаши депутатлари Н.Амонова, Р.Қодирова мазкур таълим муассасасига ташриф буюриб, 100 дона китобни мактаб кутубхонасига совға қилдилар.\nШу куни Ч. Айтматовнинг "Асрни қаритган кун” асари асосида китобхонлар конференцияси ўтказилиб, саҳна кўринишлари намойиш этилди. Манқурт ролини 8-а синф ўқувчиси Суҳроб Олимов, она ролини 11-синф ўқувчиси Сабина Исматова маромига етказиб ижро этдилар.\nШунингдек, китоб ҳақида ҳикматли сўзлар айтилди. Шаҳризода Зайниддинова, Шаҳина Шойимова сингари аълочи ва жамоатчи ўқувчилар А.Навоий ғазалларини маромига етказиб ифодали ёд ўқидилар.\nКонференцияда таъкидланганидек, китоб инсон тафаккурининг қанотларидир. Тафаккури, фикр доираси кенг, маърифатли кишилар жамиятнинг чинакам бойлигидир. Аксинча, ҳаётда рўй бериб турадиган айрим нохушликлар илдизи эса маърифатсизлик, китоб ўқимасликнинг аччиқ меваси. Маънавият эса инсонга китоб ўқиш орқали юқади. Шундай экан, нондай азиз, мўътабар ва муқаддас китобдан айро бўлмайлик!.


ПЛЯЖ МАЙДОНИМИ, Ё ЎТПОЯ?\nЁдингизда бўлса, Ўзбекистонда расмий мусобақа ўтказиш талабига жавоб берувчи ягона пляж майдони Қарши шаҳридаги "Геолог" спорт мажмуаси ҳудудида жойлашгани, бироқ бу ер қаровсиз экани, бир вақтлар мамлакат миқёсидаги чемпионатлар ўтказилган маскан айни пайтда хароб аҳволда қолаётгани, мутасаддилар ушбу масалага деярли эътибор қаратмагани нашримизда танқид қилинганди.\nХўш, орадан ўтган вақт ичида пляж футболи майдонида нима ўзгарди?\nЎтлар ўзгарди. Илгари бир қарич бўлиб ўсиб ётган ўт-ўлан энди икки-уч қарич бўй чўзди. Ва бу ернинг чимли майдондан, янаям аниқроғи, мол-қўй боқадиган ўтлоқдан айтарли фарқи қолмади.\nАйтганча, аввал майдоннинг томошабинлар ўтирадиган қисми "томи кетиб қолганди". Ҳозир ўша том жойига қайтибди, холос.\nВаҳоланки, майдон ўз-ўзидан бино бўлгани йўқ эди. Ўн йиллар олдин пляж футболига қаратилган эътибор фонида ўнлаб юк машиналарида қум келтирилган ва бу қумлар сараланиб-эланиб майдонга тўшалган, томошабинлар учун ўриндиқлар, ҳакамлар ва футболчилар учун ечиниб-кийиниш хоналари, хуллас, хорижникидан қолишмайдиган бинойидек пляж футболи майдони барпо этилганди.\nЭнди эса мусобақа ўтказиш тугул майдонни шунчаки тартибга келтириш, республика миқёси нари турсин маҳаллий мусобақалар ўтказишга ҳатто ҳаракат қилинмаётгани кишини ҳайрон қолдиради. Балки бунга майдоннинг назардан четда, мажмуанинг бир чеккасида жойлашгани сабабдир.\nНима бўлганда ҳам камёб бир соҳани, унинг учун зарур майдонни бой бериб бораяпмиз...


Месси янги шартномага кўра қанча маош олиши маълум бўлди - Darakchi\nМесси янги шартномага кўра қанча маош олиши маълум бўлди\nСПОРТ 09.07.2017, 15:15\nТеглар: Лионель Месси, Футбол\nАргентиналик ҳужумчи Лионель Месси бир неча кун аввал “Барселона” билан амалдаги шартномасини 2021 йилга қадар узайтиргани ҳақида хабар берилганди.\nThe Sunday Times нашрининг хабар беришича, аргентиналик 30 ёшли футболчи янги шартномага кўра каталонияликлардан йилига 62 млн евро (тахминан 55 млн фунт) маош олади. Оддийроқ қилиб айтганда, 30 ёшли футболчи ҳафтасига деярли 1 млн фунт маош олади.\nЭслатиб ўтамиз, бундан аввалроқ “кўк-анор ранглилар” президенти Хосеп Мария Бартомеу Месси футбол тарихидаги, қолаверса жамоавий спорт турлари орасида энг кўп маош олувчи спортчи бўлиши ҳақида айтиб ўтган эди.\nIBF'нинг янгиланган рейтинги эълон қилинди: ўзбекистонликлар нечанчи ўринда?\nМессининг "Ювентус"га ўтиши ва Роналду билан тандем бўлиши кутилмоқда\nИккита клуб бадал тўламагани учун Ўзбекистон профессионал футбол лигасидан чиқарилди


«Хавфсиз шаҳар» тизими: унинг самараси бизнинг...\n10.02.2018 19:02 0 468\nЎтаётган ҳар бир кунимиз янгилик, ўзгаришларга бой. Буни биргина технологиянинг ривожланиб, ҳар соҳада юксалиб бораётганидан ҳам кўрсак бўлади. Масалан, авваллари катта кўчага чиқиб, йўлнинг у бетидан бу бетига ўтиш учун ноқулайлик юзага келарди. Ахир светофорнинг қизил чироғи ёнганига қарамай, автоуловлар ҳаракатини тўхтатмасди, тўхтатганлари эса чорраҳанинг ўртасида ёки пиёдалар йўлакчасига бориб тўхтарди. Бу, албатта, йўловчига нисбатан ноқулайлик ва ўз ўрнида хавф ҳам туғдирарди.\nКатта чорраҳаларга видеокузатув камералари ўрнатилгач, кўп масалалар ҳал бўлди: автомашиналар чизилган чизиқдан ўтмасдан тўхтайди, йўловчи эса белгиланган жойдан хотиржам ўта олади. Агар чорраҳада тирбандлик ҳосил бўлса, тизим орқали дарҳол йўл ҳаракати хавфсизлиги хизмати ходимига хабар берилади. Демак, йўл ва ҳаракат хавфсизлиги доимо назоратда.\nЭнди бир тасаввур қилиб кўринг: бу каби технологияларни (видеокузатув камераларини) ҳар жабҳада қўлласак аҳолига қанча қулайликлар яратилган бўларди! Қандай қилиб дейсизми?\nМисол учун, сиз истиқомат қиладиган кўп қаватли уй ён-атрофига кимдир чиқинди ташлаб кетади ёки уйингиз ёнида турган автомашинангизни биров (ўғри) тўнамоқчи, кимнингдир уйи атрофида олов алангаси кўринди... Буларнинг барчаси кузатув камераси назоратида бўлади ва албатта, мутасадди (операторлар) бу ҳақда тегишли жойларга тезкор хабар беради.\nҲаттоки уйингиз ёнидан бирон нотаниш (шубҳали) кимса ўтиб қолса ҳам, назоратда бўлади. Бу каби мисолларни ўнлаб, юзлаб келтириш мумкин. Эндиликда «Хавфсиз шаҳар» тизимининг Тошкент шаҳрида ягона аппарат дастурий комплекси иш бошлаган ва у юқорида мисол қилиб келтирилган, содир бўлиши мумкин бўлган воқеа-ҳодисаларнинг олдини олиш учун мўлжалланган. Тизим аҳоли тинчлиги ва осойишталиги учун хизмат қилади. «Хавфсиз шаҳар» лойиҳаси кўплаб ривожланган мамлакатларда синовдан ўтган бўлиб, ўз самарасини бермоқда. Энди унинг самараси бизнинг ҳаётимизга ҳам кириб келаётир.\nАнвар Турапов, Ахборот хавфсизлиги ва жамоат тартибини таъминлашга кўмаклашиш марказининг интернет-маданият бўлими бош мутахассиси\nхавфсиз шаҳар видеокузатув камералари\nТехнология 15/02, 01:31\nИИББ ходимлари ТАТУда АКТ бўйича билимларини оширади


Қозоғистон пойтахтида Осиё давлатлари ёзувчилари форуми ўтказилади - Номадлар,Турклар,Қозоқ одатлари ва анъаналари,Қозоғистон табиати,Хориждаги қозоқлар,Қозоғистон спортчилари,Қозоғистон тарихи | Kazakh TV\nҚозоғистон пойтахтида Осиё давлатлари ёзувчилари форуми ўтказилади\nЭртага Қозоғистон пойтахтида Осиё мамлакатлари ёзувчилари форуми иш бошлайди. Тадбирда жаҳоннинг 44 мамлакати вакиллари иштирок этади. Шу жумладан, адабиётшунослар, нуфузли халқаро мукофотлар совриндорлари, ёзувчилар уюшмалари раҳбарлари, ноширлар ташриф буюради. Носирлар, драматурглар, романнавислар адабий жараёнлардаги жаҳон трендларига оид энг долзарб масалаларни муҳокама қиладилар. Қозоғистонлик шоир Бауиржан Жақип айтишича, бу борада жаҳон трендларига риоя этиш жуда зарур.\nБАУИРЖАН ЖАҚИП, ҚОЗОҒИСТОН ЁЗУВЧИЛАР УЮШМАСИ РАИСИ ЎРИНБОСАРИ:\n- Бугунги кунда адабий агентлар тармоғини ривожлантириш зарурати пишиб етилди. Бу менежерлар муаллиф ижодини кузатиб боради ва унинг лойиҳаси ғоядан бошлаб китоблар пештахтасигача етиб боришини таъминлайди. Маслаҳат беради, ўқувчилар фокус гуруҳларини тўплайди. Шунда сифатли асарлар сони етарлича кўпаяди. Мен бунга ишонаман.\nБауиржан Жақип ўз асарларини умумжаҳон тармоғи кенгликларида чоп этади. Унинг ижтимоий тармоқларда минглаб обуначиси бор. Бугунги кунда у ҳамкасбларига ўзидан ўрнак олишни маслаҳат беради: ижодни оммалаштиришнинг замонавий усулларини ўзлаштириш зарур. Зеро, бу ҳам замон талаби. Шуни ҳам айтиш керакки, эртага иш бошлайдиган форум ёзувчиларга нафақат ўқувчилар аудиторияси билан мулоқотда янги шакллардан фойдаланишга оид тажриба алмашиш, балки Осиё минтақасида жойлашган мамлакатлар ўртасида адабий-маданий алоқаларни мустаҳкамлашга ҳам имкон яратади.


Аугментин таблеткалар – medu.uz – Дорилар ҳақида маълумотлар ўзбек тилида\nHome Йўриқномалар Аугментин таблеткалар\nТаъсир этувчи моддалар (ХПН): амоксициллин тригидрати+ клавуланат кислотаси\nДори шакли: қобиқ билан қопланган таблеткалар, 250 мг/125 мг\nфаол моддалар: 286,98 мг амоксициллин тригидрати (250 мг амоксициллинга эквивалент), 148,91 мг калий клавуланати (125 мг клавуланат кислотасига эквивалент);\nёрдамчи моддалар: 6,50 мг магний стеарати, 13,00 мг натрий крахмалгликоляти А тип,\n6,50 мг сувсиз коллоид кремний, 188,11 мг микрокристалл целлюлоза;\nплёнка қобиқ таркиби: 9,63 мг титан диоксиди, 7,39 мг гипромеллоза 5cps, 2,46 мг гипромеллоза 15cps, 1,46 мг макрогол 4000, 1,46 мг макрогол 6000, 0,013 мг диметикон 500 (силикон мойи)\nТаърифи: овал шаклли, оқдан деярли оқ ранглигача бўлган, бир томонида “Augmentin” ёзуви бўлган қобиқ билан қопланган таблеткалар.\nФармакотерапевтик гуруҳи: бета-лактамаза ингибитори билан кенг таъсир доирасига эга пенициллинлар гуруҳи антибиотиклари; клавуланат кислотаси+амоксициллин\nКўпчилик антибиотикларга нисбатан чидамлилик, антибиотик патоген микрорганизмларга таъсир қилишидан олдин, антибиотикни парчалайдиган бактерия ферментлари томонидан чақирилади. АугментинТМ нинг таркибидаги клавуланат бета-лактамаза ферментларини блоклаб, бу химоя механизмини бартараф қилади, шу билан микроорганизмларни организмда амоксициллин осон эришадиган концентрацияларда сезгир қилиб қўяди.\nКлавуланат кучсиз антибактериал фаолликка эга, бироқ АугментинТМ нинг таркибидаги амоксициллин билан бирга умумий касалхона ва госпитал амалиётида кенг қўлланадиган кенг таъсир доирали антибиотик воситасини ҳосил қилади.\nМикроорганизмларнинг Аугментинга насбатан in vitro шароитдаги сезгирлиги\nАугментинТМ нинг клиник самарадорлиги клиник тадқиқотларда намойиш қилинган микроорганимзлар юлдузча (*) билан белгиланган.\nБета-лактамазалар ишлаб чиқармайдиган микроорганизмлар крестик (+) билан белгиланган.\nАгар алоҳида микроорганизм амоксициллинга сезгир бўлса, уни АугментинТМ га сезгир деб ҳисоблаш мумкин.\nДаволаганда орттирилган чидамлилик бўлиши мумкин бўлган микроорганизмлар\nViridans гуруҳ стрептококклари\nАугментинТМ нинг ҳар иккала компонентларнинг фармакокинетикаси солиштирарли даражада яқин. Қон зардобида ҳар иккала компонентларнинг чўққи концентрацияси перорал қабул қилинганидан сўнг тахминан бир соатдан кейин кузатилади. АугментинТМ овқатланишни бошида қабул қилинганида энг яхши сўрилишига эришилади.\nАугментинТМ ни дозаси икки мартага оширилганида зардобдаги даражаси тахминан икки марта ошади.\nАугментинТМ – кенг таъсир доирасига эга антибиотик бўлиб, одатда умумий касалхона ва госпитал амалиётида учрайдиган кўпчилик патоген бактерияларга нисбатан фаолдир. Клавуланатни бета-лактамазаларга бостирувчи таъсири амоксициллиннинг таъсир доирасини, шу жумладан, бошқа бета-лактам антибиотикларга чидамли кўпчилик мироорганизмларга нисбатан кенгайтиради.\nАугментинТМ ни антибиотикларни қўллаш бўйича расмий маҳаллий тавсиялар ва антибиотикларга нисбатан сезувчанлик бўйича маҳаллий маълумотларга мувофиқ қўллаш керак.\nАугментинТМ нинг суткада уч марта қабул қилинадиган перорал шакллари препаратга сезгир қуйидаги бактериал инфекцияларни қисқа муддатли даволаш учун кўрсатилган:\nюқори нафас йўлларининг инфекциялари (шу жумладан ЛОР инфекциялари), масалан, тонзиллит, синусит, ўрта отит;\nқуйи нафас йўлларининг инфекциялари, масалан, сурункали бронхитни зўрайиши, бўлакли пневмония ва бронхопневмония;\nсийдик-таносил йўлларининг инфекциялари, масалан, цистит, уретрит, пиелонефрит.\nтери ва юмшоқ тўқималарнинг инфекциялари, масалан, фурункуллар, абсцесслар, целлюлит, жароҳат инфекциялари;\nсуяклар ва бўғимларнинг инфекциялари, масалан, остеомиелит;\nдентал инфекциялар, масалан, дентоальвеоляр абсцесс;\nбошқа инфекциялар, масалан, интраабдоминал сепсис.\nАугментинТМ га сезувчанлик география ва вақтга қараб ўзгариши мумкин (Фармакологик хусусиятлари, Фармакодинамикаси бўлимларига қаранг). Қаерда амалга ошириш мумкин бўлса, ўша ерда антибиотикларга сезувчанлик бўйича маҳаллий маълумотларга эътибор бериш керак. Зарурати бўлганида микробиологик намуналарни олиш ва бактериал сезувчанликка таҳлил ўтказиш керак.\nАмоксициллинга сезувчан микроорганизмлар чақирган инфекцияларни, препарат амоксициллин сақлаганлиги сабабли, АугментинТМ билан даволаш мумкин. Шунингдек амоксициллинга сезувчан микроорганизмлар ва β-лактамаза ишлаб чиқарадиган АугментинТМ га сезувчан, микроорганизмлар чақирган аралаш инфекцияларни ҳам АугментинТМ билан даволаш мумкин.\nИнфекцияларни даволаш учун одатдаги дозаси\nЕнгил ва ўртача оғирликдаги инфекциялар – АугментинТМ 375 мг 1 таблеткадан суткада уч марта.\nОғир инфекциялар – АугментинТМ 2 таблеткадан суткада 3 марта.\n12 ёш ва ундан кичик болалар\nАугментинТМ 375 мг таблеткалари 12 ёш ва ундан кичик болаларга тавсия қилинмайди.\nДентал инфекцияларни (масалан, дентоальвеоляр абсцесс) даволаш учун дозалар\nТавсия этиладиган доза – АугментинТМ 375 мг 1 таблеткадан суткада 3 марта беш кун давомида.\nБуйрак фаолиятини енгил даражали бузилиши\nБуйрак фаолиятини ўртача оғирлик даражадаги бузилиши\n10-30 мл/мин) Буйрак фаолиятини оғир бузилиши\nДозага тузатиш киритиш талаб қилинмайди 375 мг 1 таблеткадан ҳар 12 соатда Ҳар 12 соатда 375 мг\n1 таблеткадан кўп эмас\nЖигар фаолияти бузилиши бўлган пациентлар\nДаволаш эҳтиёткорлик билан ўтказилади; жигар фаолияти мунтазам мониторинг қилинади.\nАугментинТМ 375 мг таблеткаларининг ҳар бирида 0,63 ммоль (25 мг) калий сақланади.\nОптимал даражада сўрилиши ва меъда-ичак йўллари томонидан кузатилиши мумкин бўлган ножўя самараларини камайтириш учун, АугментинТМ ни овқатланишни бошида қабул қилиш тавсия этилади.\nНожўя реакцияларни пайдо бўлиши тез-тезлигининг таснифи йирик клиник тадқиқотларнинг маълумотларига асосланган. Барча бошқа ножўя самараларнинг учраш тез-тезлиги (яъни <1/10000) асосан, постмаркетинг маълумотларни қўллаб, кўпроқ ҳақиқий учраш тез-тезлигига асосланиб аниқланган.\nУчраш тез-тезлигини таснифлаш учун қуйидаги тоифалар ишлатилган:\nКам ҳолларда қайтувчан лейкопения (шу жумладан, нейтропения) ва тромбоцитопения\nЖуда кам ҳолларда антибиотикларни қабул қилиш билан боғлиқ бўлган колит (шу жумладан, сохтамембраноз колит ва геморрагик колит) (Махсус кўрсатмалар бўлимига қаранг).\nБолаларда тиш эмали юзасини рангини ўзгариши жуда кам холларда кузатилган. Оғиз бўшлиғини парвариш қилиш тишларнинг рангини ўзгаришини олдини олишга ёрдам беради, чунки бунинг учун тишларни тозалаш етарли бўлади.\nБаъзида Аспаргин ва/ёки аланин амонотрансфераза (АСТ ва АЛТ) ларнинг даражасини ўртача ошиши, бета-лактам антибиотикларини қабул қилган пациентларда кузатилган, бироқ ушбу кўринишларни клиник аҳамияти номаълум.\nЖуда кам ҳолларда гепатит ва холестатик сариқлик. Бу реакциялар бошқа пенициллинлар ва цефалоспоринлар билан ёндош даволашда кузатилган.\nЖигар томонидан кузатиладиган ножўя самаралари асосан эркаклар ва кекса ёшдаги пациентларда ривожланади ва узоқ муддат даволаш билан боғлиқ бўлиши мумкин. Болаларда жигар томонидан ножўя самаралар жуда кам холларда пайдо бўлади.\nСимптомлар одатда даволаш вақтида ёки даволаш тугаганидан сўнг дарҳол ривожланади, аммо баъзи пациентларда улар даволаш тугаганидан сўнг бир неча ҳафтадан кейин ҳам ривожланади. Жигар томонидан кузатиладиган ножўя самаралари одатда қайтувчан ҳисобланади. Жигар томонидан ножўя самаралар етарли даражада оғир бўлиши мумкин, хатто ўлим билан тугаганлиги ҳақида жуда кам холларда хабар берилган. Бундай реакциялар деярли ҳар доим жиддий касалликлари бўлган пациентларда ёки жигар томонидан ножўя самаралари бўлиши мумкин бўлган ёндош препаратларни қабул қилганларда кузатилиши мумкин.\nЖуда кам ҳолларда Стивенс-Джонсон синдроми, токсик эпидермал некролиз, буллёз эксфолиатив дерматит, ўткир тарқоқ экзантематоз пустуллёз.\nЖуда кам ҳолларда интерстициал нефрит, кристаллурия (Дозани ошириб юборилиши бўлимига қаранг).\nАугментинТМ препаратини қуйидагиларда қўллаш мумкин эмас:\nанамнезида бета-лактам антибиотикларига, масалан, пенициллинлар, цефалоспоринларга ўта юқори сезувчанлиги бўлган пациентларда;\nанамнезда амоксициллин ва клавуланат кислотасини мажмуада қўлланилганда сариқлик/жигар фаолиятини бузилиши ҳолатлари кузатилган пациентларда.\nАугментинТМ ни пробенецид билан бир вақтда қўллаш тавсия қилинмайди. Пробенецид амоксициллиннинг найчалар орқали секрециясини пасайтиради, ва шунинг учун АугментинТМ ва пробенецидни бирга қўллаш, амоксициллиннинг қондаги даражасини ошишига ва персистениясига олиб келиши мумкн, лекин клавулан кислотасини эмас.\nАдабиётда аценокумарол ёки варфарин ва амоксициллинни буюрилган курсини қабул қилаётган пациентларда халқаро меъёрлашган нисбатни (ХМН) ошишини кам ҳоллари таърифланган. Шунинг учун АугментинТМ ва антикоагулянтлар бир вақтда қўлланганида, АугментинТМ ни қўшиш ёки бекор қилиш билан ХМН ва протромбин вақтини мувофиқ мониторингини ўтказиш керак.\nМикофенолат мофетилни қабул қилаётган пациентларда амоксициллин ва клавуланат кислотасини перорал қабул қилиш бошланганидан кейин навбатдаги дозани қабул қилгунча фаол метаболит микофенол кислотасининг концентрациясини тахминан 50% га камайиши кузатилган. Навбатдаги дозани қабул қилгунча препарат концентрацияси даражасини ўлчаш микофенол кислотасининг умумий экспозициясидаги ўзгаришларни тўлиқ акс эттирмаслиги мумкин.\nПенициллинларга нисбатан жиддий, баъзида эса ўлим билан тугаган юқори сезувчанлик реакциялари (анафилактик реакциялар) таърифланган (Қўллаш мумкин бўлмаган ҳолатлар бўлимига қаранг).\nАнтибиотикларни қўллаганда ҳам енгил, ҳам ҳаёт учун хавф солувчи даражадаги сохта мембраноз колит ривожланган холатлар ҳақида хабар берилган. Антибиотик қўлланилаётган вақтда ва у қўлланилгандан кейин пациентларда диарея ривожланган холларга эътибор бериш керак. Агар диарея узоқ давом этса ёки аҳамиятли бўлса ёки пациент қоринда санчиқ ҳис қилса, даволашни дарҳол тўхтатиш керак, пациентни эса текшириш керак.\nАугментинТМ қабул қилаётган пациентларда, кам ҳолларда протромбин вақтини ошиши (INR ошиши) кузатилади, шунинг учун Аугментин ва антикоагулянтлар бир вақтда қўлланганида тегишли мониторинг ўтказиш керак. Керакли антикоагуляция даражасига эришиш учун перорал қабул қилинадиган антикоагулянтларнинг дозасига тузатиш киритиш талаб қилиниши мумкин.\nХолестатик сариқлик, у жиддий,бироқ одатда қайтувчан бўлиши мумкин, пайдо бўлиши ҳақида кам холларда хабар берилган. Симптомлари одатда даволаш тўхтатилганидан сўнг олти ҳафта давомида ўтиб кетади.\nДиурези пасайган пациентларда жуда кам ҳолларда кристаллурия, асосан, парентерал даволашда ривожланиши мумкин. Амоксициллиннинг юқори дозалари юборилган вақтда амоксициллиннинг кристалларини ҳосил бўлиш эҳтимолини камайтириши учун, етарли миқдорда суюқлик ичиш ва адекват диурезни тутиб туриш тавсия қилинади (Дозани ошириб юборилиши бўлимига қаранг”).\nЭмбрионал мембранани муддатидан олдин ёрилиши (рPROM) бўлган аёлларда ўтказилган ягона тадқиқотда, АугментинТМ билан профилактик даволаш янги туғилган чақалоқларда некрозловчи энтероколит хавфини ошиши билан боғлиқ бўлиши мумкинлиги аниқланган.\nБошқа дори препаратлари каби АугментинТМ ни ҳомиладорлик вақтида қабул қилиш тавсия этилмайди. Уни қўллашнинг зарурати даволовчи шифокор томонидан баҳоланиши керак.\nЛактация даврида АугментинТМ ни қўллаш мумкин. Кўкрак сути билан АугментинТМ нинг фаол компонентларини жуда оз миқдорда чиқарилиши билан боғлиқ бўлган юқори сезувчанлик хавфидан ташқари, эмизикли болага бирон-бир зарарли таъсири аниқланмаган.\nТранспорт воситалари бошқариш ва механизмлар билан ишлаш қобилиятига таъсири\nМеъда-ичак бузилишлари ва сув-электролит мувозанатини бузилиши ривожланиши мумкин. Баъзи ҳолларда буйрак етишмовчилигининг ривожланишига олиб келувчи амоксициллинли кристаллурия таърифланган (Махсус кўрсатмалар бўлимига қаранг).\nҚобиқ билан қопланган таблеткалар, 250 мг/125 мг, 20 дона\n10 таблеткадан ПВХ/ПВДХ ламинат ва алюмин фольгали контур уяли ўрамда (блистер).\n1 блистердан (1х10) намютгичли пакетча билан алюмин фольгали ламинациялан пакетларда (намликдан ҳимояловчи пакет).\n2 намликдан ҳимояловчи пакетдан қўллаш бўйича йўриқномаси билан картон қутида.\nНамликдан ҳимояловчи пакет очилгандан кейин 30 кун давомида қўлланилсин.\nАугментин суспензия тайёрлаш учун кукун26.04.2018Кейингиси


Машинани муваффақиятли сотиш йўллари - Carzone.Uz\nМашинангизни сотмоқчимисиз? Машина бозоридаги нархларни суриштириб қолдингизми? Сизга тажрибали мутахассисларнинг маслаҳатларини ҳавола қиламиз. Ўқинг, асқотиши тайин.\n1. Аввало, машинанинг асл баҳосини аниқ билиб олиш керак. Европа ва Америкада автомобилнинг ишлаб чиқарилган йили ва босган йўли асосида нархи пастлаш коэффициентлари жадвали бўлади, бизда эса “бозор ўйнаб туради”. Бир авто русуми нархи кескин тушиб кетса, иккинчисиники кутилмаганда кўкка ўрлаши мумкин. Энг осони интернет майдончаларидаги эълонлардан машинанинг асл нархини аниқлаб олишдир. Сизга бу борада, аввало, carzone.uz сайтини тавсия этамиз, зотан, сайтимиз салонлардаги нархларнигина эмас, бозор нархларини ҳам мунтазам эълон қилиб бормоқда. Автомобилингизни сотиш эълонини қўйиш учуна torg.uz, zor.uz, car.uz, avtobor.uz каби сайтлар бор. Улардан аниқ биттасини ажратиб кўрсатмаймиз. Исталган биридан фойдаланишингиз мумкин.\n2. Машинангизни бозорга тайёрлаш керак. Азалдан, маҳсулотни бозорга ювиб-тараб олиб чиқилади. Кўчада нима кўп – машина ювиш хизмати кўп, уларга ташриф буюринг. Шу билан бирга кузовни бир оз сайқаллаш (полировка) керак, бу машинадаги тирналиш ва бошқа изларини яширади ҳамда жилоси тикланади. Салон топ-тоза бўлишига эътибор қаратинг. Харидорнинг иштиёқини сўндирадиган нарса чанг босган ва ифлос салондир. Бир хил кўрсаткичларга эга, аммо тоза автомобиль 2-3 миллион ошиқроқ нархга сотилгани ҳолатлари бўлган. Албатта, бу билан салонга қимматбаҳо чарм қоплаб бозорга олиб чиқишни таъкидламаяпмиз.\n3. Машина олди-соттиси эълонлари қўйиладиган сайтлар орқали сотишни мўлжаллаётган бўлсангиз, машинингизни кўркам ҳолатда суратга олинг. Яхшиси, ювгандан сўнг дарҳол расмга олишдир, чунки кирланиб улгурмайди, айниқса қишда. Об-ҳаво айниган маҳалда ёки қуюқ булутли ҳавода расмга олманг. Қуёш нури ёрқин бўлиши, етарлича ёритилганлик шароитида расмга олиш керак. Орқа фонда чиқинди, гўнг, хароб иншоот сингари негатив ҳиссиёт уйғотувчи объектлар бўлмаслиги керак.\n5. Сотиш ҳақидаги эълонни тўғри тузинг. Қисқа ва лўнда бўлсин. GMнинг янги маркасини “руль гидравлика” деб таърифлаш ёки Ласеттининг 3-позициясини автомат қутилигини таъкидлаш шарт эмас, буни, деярли, ҳамма билади. Аммо автомобилингизнинг муҳим ҳисобланган жиҳатларини айтиб ўтиш керак, масалан, машинангизнинг навигация тизими бўлса урғулашга арзийди.\nМоторни ювиш керак эмас. Фалон йилдан бери машинани миниб келасиз, аммо двигатель ярақлаб турибди…ҳмм… Харидор шубҳаланиши тайин.\nШу билан бирга carzone.uz сайтида эълон беришингиз мумкинлигини эслатиб ўтамиз. Бунинг учун махсус эълонлар бўлимини яқин орада ишга тушириш ниятимиз бор. Сайтимизни кузатиб боринг.


ЯНГИ ЙИЛ КЕЧАСИДАГИ МЎЪЖИЗА\n(1- сон) ҳикоя\nСайёра Қодиржоннинг қўлларини кафтлари орасига олиб, нафаси билан иситиб ўтирарди…\n- Сенга айтгандим-ку, қор ўйнама, шамоллаб қоласан, деб! Нега доим гапимни икки қилаверасан?\n- Кечиринг, аяжон, бошқа ундай қимийман! Саккиз ёшдан ошган бўлса-да, ҳалигача тенгдошлари сингари гапира олмайдиган, талаффузда қийналадиган Қодиржон аясидан кўзларини олиб қочди. Кейин нимадир эсига тушдими, бироз ўксиниш билан онасига юзланди:\n- Ая, бугун мактабга боймийманми?\n- Йўқ, устозингга ўзим айтиб қўяман.\nСайёра ўғлини кўрпага ўраб, тушлик тайёрлаш учун ошхонага чиқиб кетди. Бу орада опаси Сарвиноз мактабдан қайтди. У ёқ-бу ёққа аланглаб, ойиси йўқлигига ишонч ҳосил қилгач,сочларига қўшиб майдалаб ўрилган зарларни апил-тапил еча бошлади.\n- Кейдийзми, опа? Сарвиноз укасининг ўраниб ётганини кўриб, ёнига ўтирди, эгилиб, пешонасини ушлаб кўрди.\n- Зай опкейдийзми?\n- Жим, аям билмасин! Қорбобо ҳаммамизга совға берди. Арча атрофида мазза қилиб ўйнадик… ҳайрат ва иштиёқ билан таассуротларини сўзлаб бераётган Сарвиноз онасини кўриб, жимиб қолди.\nИкки йилдан буён бу уйда ҳеч ким Янги йилни байрам сифатида тилга олмайди. Чунки уч йил аввал айнан шу кунда Сарвиноз ва Қодиржоннинг дадаси Нодирбек Қорбобо кийимида уйга келаётиб, автоҳалокатга учраган, бевақт ҳаётдан кўз юмган. Шундан буён Сайёра нафақат Янги йилни, балки барча байрамларни ёмон кўриб қолган.\nБу уйда "байрам" сўзи қайта айтилмайдиган бўлган.\n- Ая, бугун мактабга бояй. Тузайиб қойдим. Сайёра Сарвинознинг ҳам, Қодиржоннинг ҳам ҳамма гапларини эшитди. Аммо ўзини эшитмаганга олди.\n- Болалар, тушлик тайёр, ўтириб овқатланиб олинглар. Дастурхон бошида биров чурқ этиб оғиз очмади. Сайёра ўйга чўмиб қолди. Қилаётган иши тўғримикин? Нодир акаси байрам куни вафот этган бўлса, болаларнинг айби нима? Ўша куни у Қодиржонга мактабга боришга рухсат бермади. Кечга бориб боланинг иситмаси баттар кўтарилди. Сайёра опа ноилож нариги кўчада турадиган укаси Давронга қўнғироқ қилди:\n- Даврон, Қодиржоннинг иситмаси тушмаяпти, "Тез ёрдам" етиб келгунча бизникига кела оласанми?\nДаврон етиб келгач, орадан бироз вақт ўтиб, "Тез ёрдам" машинасида шифокорлар келиб, Қодиржонга керакли муолажа қилишди. Бола ухлаб қолди. Сайёра уйга қайтишга чоғланган Давронга "ёрилди":\n- Даврон, болалар икки йилдан буён байрам нималигини билмай келишади. Агар иложи бўлса, Янги йил куни бизникига Қорбобо олиб келгин, деди.\nОнаси бу йил болаларга Янги йил байрамини нишонлашга рухсат берди. Уйда арча безалган, турли-туман таомлар тайёрланган. Қодиржон Маугли мультфильмидаги айиқ, Сарвиноз эса қора йўлбарс либосини кийиб олган. Аммо… Қорбободан дарак бўлавермади. Сайёра укасига бир неча марта қўнғироқ қилиб, тушолмади. Соат ўн икки бўлишига саноқли дақиқалар қолганда эшик тақиллади.\n- Қорбобо келди! - Сарвинознинг шодон овози эшитилди. Ҳамма хурсанд, Қорбобо улар билан мазза қилиб ўйнади, совғалар берди, болалар унга шеърлар айтиб беришди.\nСоат ўн икки бўлгач, ташқарида бирма-бир мушаклар порлай бошлади. Ҳаммалари томоша қилгани чиқишди. Сайёра Даврон унга қўнғироқ қилгани ҳақида уяли телефонига келган хабарни ўқиб, укасининг рақамини терди.\n- Янги йилинг муборак бўлсин, Даврон!\n- Раҳмат, опа, ўзингизга ҳам қутлуғ бўлсин! Болалар ухлаб қолишдими?\n- Сен жўнатган Қорбобо билан мушакларни томоша қилишяпти. Раҳмат сенга! Анчадан буён уларни бунчалик хурсанд кўрмагандим!\n- Опа, мен Қорбобо жўнатганим йўқ.\nСайёра ҳайратдан жимиб қолди.\n- Мана бу шишали ўйинчоққа қараб ҳар бирингиз биттадан тилагингизни айтсангиз, у албатта, амалга ошади! Ташқаридан кириб келган Қорбобо савол назари билан қадалган Сайёранинг нигоҳларидан кўзларини олиб қочди.\n- Янги йил муборак бўлсин, Сайёр…\nУнинг сўзлари худди Нодир акасини эслатиб юборди. Бундай бўлиши мумкин эмас...\nСайёра Қорбобонинг қўлидан шишали ўйинчоқни тортиб олди:\n- Мен… Ўғлимни тенгдошларидек равон гапиришини истайман!\n- Мен бу тилакни бажаришга ҳаракат қиламан. Энди кетадиган вақтим бўлди…дея Қорбобо болаларни қучиб, эркалаб хайрлашди.\n- Кетманг! - Сайёра Қорбобонинг қўлларидан тутди. Лекин Қорбобо шошиб ташқарига чиқиб, кўздан ғойиб бўлди.\nСайёра кўнглига ширин туйғуларни солган Қорбобонинг кимлигини билолмай бир неча лаҳза қотиб қолди ва Қодиржоннинг кутилмаган ҳайқириғидан ўзига келди:\n- Урре, бизникига ҳам Қорбобо келди-и!\nЯратганнинг инояти билан мўъжиза юз берди, қулоқларига ишонмади. Ўғли равон гапирарди. Сайёра хурсандликдан қизи ва ўғлини бағрига босганча унсиз йиғлар эди.


Мьянма ҳукумати БМТ бош котибини мамлакатга таклиф этди\nМьянма ҳукумати БМТ бош котиби Антониу Гутерришни мамлакатга ва Рокҳайн штатига сафар қилишга таклиф этди. Айни штатни сўнгги ойда бир неча юз минг роҳингя мусулмонлари тарк этишди. Бу ҳақда Мьянма миллий хавфсизлик бўйича маслаҳатчиси У Таунг Тун маълум қилган.\nГутерреш 28 сентябрда зўравонликлар туфайли ватанларини тарк этган роҳингя қочқинларининг Мьянмага қайтиш чораларини кўриш кераклиги ҳақида айтган эди.\n“Янгондаги дипломатик корпус вакиллари журналистлар ҳамкорлигида 2 октябрь куни Рокҳайн штати шимолига боришади. Улар вазият билаан яқиндан танишиш имконига эга бўлишади. Мен бош котиб ва ўринбосарига Мьянмага ташриф буюри бўйича таклифнома топширилганини мамнуният билан маълум қиламан. Биз уларни яқин кунларда кутиб олишга умид қиламиз”, - деган маслаҳатчи БМТ ХКнинг Мьянмадаги вазиятга бағишланган йиилишида.\nБундан аввалроқ, БМТ бош котиби вакили Стефан Дюжаррик БМТнинг қатор бошқармалари раҳбарлари Рокҳайн штати шимолига бориши ҳақида хабар қилган, аммо кейинчалик бу сафар бошқа вақтга кўчирилгани маълум қилинган эди.


Наманганда коллеж ўқувчиси тенгдошига талончилик қилди\nШу йилнинг 17 июнь, якшанба куни Наманган вилоятининг Уйчи туманида жиноят юз берди. Бу ҳақда Ўзбекистон Республикаси Ички ишлар вазирлиги расмий сайти хабар қилмоқда.\nМанба хабарида қайд этилишича, коммунал хўжалиги касб-ҳунар коллежининг 3-босқич ўқувчиси М.Э. “Бўстон” маҳалла фуқаролар йиғини ҳудудида Уйчи туманида яшовчи, Наманган туманида жойлашган қишлоқ хўжалик касб-ҳунар коллежининг 3-босқич ўқувчиси, И.Э. нинг пуллари ва “Нокия” русумли мобиль телефонини олиб, воқеа жойидан қочиб кетган.\nКўрилган чоралар натижасида М.Э. ушланган.\nКоммунал хўжалиги касб-ҳунар коллежининг 3-босқич ўқувчиси М.Э. “Бўстон” маҳалла фуқаролар йиғини ҳудудида Уйчи туманида яшовчи, Наманган туманида жойлашган қишлоқ хўжалик касб-ҳунар коллежининг 3-босқич ўқувчиси, И.Э. нинг пуллари ва “Нокия” русумли мобиль телефонини олиб, воқеа жойидан қочиб кетган.\nқилди ўқувчиси тенгдошига талончилик Наманганда коллеж


ЖЧ-2022. Европада қачон қуръа ташлаш маросими ўтказилиши маълум бўлди – ВОҲА\nDushanba, Noyabr 30, 2020\nЖЧ-2022. Европада қачон қуръа ташлаш маросими ўтказилиши маълум бўлди\nДУНЁ ЖАМИЯТ МАДАНИЯТ СПОРТ\n23.10.2020 23.10.2020 Voha gazetasi\nУЕФА 2022 йили бўлиб ўтадиган Жаҳон чемпионати учун қуръа ташлаш маросимини шу йилнинг 7 декабрь куни Швейцариянинг Цюрих шаҳрида бўлиб ўтишини эълон қилди. Бу ҳафда ФИФА расмий сайти хабар бермоқда.\nҚуръа ташлаш маросимида 55 та терма жамоа иштирок этади.\nЖамоалар 10 та гуруҳга бўлинади: 5 та гуруҳ 6 жамоадан, яна 5 гуруҳ эса 5 жамоадан.\nГуруҳ босқичи ғолиблари Қатарда бўлиб ўтадиган ЖЧга тўғридан-тўғри йўл олади. Гуруҳда иккинчи ўринни эгаллаган терма жамоалар ва Миллатлар Лигасининг иккита терма жамоаси ўзаро саралаш ўйинида баҳс олиб боради.\nАфрика, Осиё ва Жанубий Америка терма жамоалари ЖЧ саралаш ўйинларини бошлаб юборишган.\nЎзбекистон фуқаролари Саудия Арабистонига қассобчиликка жалб қилиниши мумкин\n“UzAutoMotors” АЖга боғлиқ суд иши бўйича қўшимча маълумотлар берилди/// Навбатдаги суд мажлиси 2020 йил 30 октябрь куни соат 11.00 да ўтказилади.\nҚашқадарё вилоят Уй-жой коммунал хизмат кўрсатиш бошқармаси ахборот хизмати хабарига кўра, вилоятда мавжуд 1903 кўп квартирали...\nИжтимоий тармоқларда Муборак тумани ҳудудида аҳолига арзон нархларда кўмир тарқатилаётгани танқид қилинганди. Ҳокимлик ушбу танқидларга изоҳ...\n«Уммон» гуруҳи аъзоси Шохрух санъатни тарк этганини эълон қилди (видео)\nБу ҳақда гуруҳ қўшиқчисининг ўзи видео чиқиш қилди. Унда Шохрух Аллоҳ учун санъатни, қўшиқ куйлашни тарк...\nБу ҳақда гуруҳ қўшиқчисининг ўзи видео чиқиш қилди. Унда Шохрух Аллоҳ учун санъатни, қўшиқ куйлашни тарк этганини айтган. Санъат билан видолашаётган...\n30.11.2020 30.11.2020 Voha gazetasi\nҲақиқат ким томонда?! Суғдиёна Азимова миш-мишларга жавоб берди…\nОлмалиқ шаҳар ИИБ ходимлари томонидан «Хавфсиз ҳудуд» тезкор профилактик тадбири давомида, 1986 йилда туғилган Д.Е.нинг яшаш хонадони кўздан кечирилганда, вазни 1,4 кг марихуана гиёҳванд...


Миллий байрамлар | gulobod.uz\nНаврўз қадимий миллий байрами ("Наврўз байрами") форс тилидан таржима қилинданда "янги кун" маъносини англатади. Наврўз байрами 21 март куни нишонланади ва янги йилнинг бошланиши ҳисобланади. Ушбу кун кеча билан кундузнинг тенглашган пайтидир. Ер бутунжаҳон астрономик тенглашган даврига кириб келади. Яна шу даврда яримшар бўйича йил фасллари ўзгариб туради, агар жанубий яримшарда куз келса, шимолий яримшарда эса - баҳор. Ушбу байрам барча ўсимликлар ва дарахтлар гуллаганда ва баҳор тусига кирган вақтда баҳор кириб келаётганда нишонланади. Ушбу байрамнинг кириб келиши билан кўпгина ўзбек оилалар турли миллий таомларни тайёрлайдилар: Сумалак, Ҳалим, Кўк сомса, Ош ва бошқалар. Мазкур таомлар одамзод организмига фойдали бўлган кўп витаминларга бойдир. Мамлакатимиз мустақилликкаэришгандан сўнг халқимизнинг қадимий урф-одатлари ва анъаналари кучга кирди, жумладан Наврўз байрамини нишонлаш ўзга хос тусга эга бўлди. Бу байрам барча халқларнинг дўстлик ва бирлик рамзига эга бўлган умумхалқ байрамидир.\n1999 йили 9 май куни Ўзбекистон пойтахтида Хотира майдони очилди ва шу кундан буён 9 май Хотира ва қадрлаш куни деб нишонланмоқда. Ушбу байрам мустақил Ўзбекистонда асрлар давомида қахрамонона ўлкамизни ҳимоя қилган, унинг эркинлиги, мустақиллиги ва халқининг тинчлиги учун курашган ватандошлар хотирасига бағишланган. Хотира ва қадрлаш тушунчаси чуқур маъногаэгадир. Ушбу кунда фашизмга қарши курашишларда қатнашган, ўз Ватанини ҳимоя қилишда жонига фидо қилган, шунингдек Тўмарис, Широқ, Спитамен, Жалолиддин Мангуберди, Наджмиддин Кубро каби қахрамонлар ва асрлар давомида халқ орзу қилганэркинлик учун курашган Қодирий, Беҳбудий, Мунаввар-қори, Чўлпон, Авлоний, Фитрат, Усмон Носир каби миллий қахрамонларимизни руҳини шодэтибэслаш ҳам фарз ҳам қарздур. Инсоният иккинчи жаҳон урушида қатнашган, бу аёвсиз жангу жадалда қаҳрамонларча ҳалок бўлганлар хотирасини асло унутмайди.\n1 сентябр - Мустақиллик куни\nЎзбекистон Республикасининг асосий миллий байрами - Мустақиллик кунидир. Ушбу байрам 1 сентябр куни маросимли ва ранг баранг шаклда нишонланади. Ушбу миллий байрам дўстлик, хайрия ва ҳар томонлама ҳурматга таянган халқимизинг барча орзуларини намоёнэтадиган байрамдир. Ўзбекистонда истиқомат қилаётган турли миллатлар вакиллари миллатига, динига ва келиб чиққан ирқига қарамасдан Ўзбекистоннинг барча ҳудудларида фаол нишонлайдилар. Санъат вакиллари шаҳарнинг истироҳат боғларида ва майдонларида турли шоуларни намоишэтадилар. Кўпгина хорижий меҳмонлар ва туристларэсда қоладиган анаънавий намойишларда иштирокэтадилар.\n1 октябр - Устоз ва мураббийлар куни\nҲар йили 1 октябр - Устоз ва мураббийлар куни кенг нишонламоқда. Қадим замонлардан устозга бўлган чуқур хурмат ва эътироз сақланиб қолган. "Домла", "Муаллим", "Устоз" каби сўзлар ўз устозлардан нафақат билимларни ва ахолига бўлган ҳурмат муносабати ва Ватанга бўлган меҳрига эга бўлган ўқувчилар асрлар давомида миннатдорчилик ва иззат билан мурожжат этганлар. Мактаб ва ўқув муассасаларнинг ўқувчилари ҳаётнинг илк билимларини берган устозларга чуқур иззатдадирлар. Ушбу кунда ўқувчилар миннатдорчилик билан гуллар ва совғалар билан хаёт йўлида машаққатли меҳнат учун чин юракдан табриклайдилар\n8 декабр - Конституция куни\nМамлакатимизда қонун устуворлиги давлатимиз сиёсатининг асосий тамойилларидан бири саналади. Ўзбекистон Республикаси Конституцияси Олий Кенгаш томонидан 1992 йил 8 декабрда қабул қилинди. Конституция 6 бўлимдан, 26 бобдан ва 128 та моддадан иборат. Ушбу байран бутун Ўзбекистонда кенг нишонланади.\nРамазон ойидан сўнг нишонланадиган Ийд ал Фитр (Рамазон Ҳайити) ва Ҳаждан сўнг нишонланадиган Ийд ал Адха (Қурбон Ҳайити) байрамлари ҳам миллий байрамлар ҳисобланади, бироқ ушбу байрамлар нишонланадиган кунлар Ҳижрий календарга мувофиқ ҳар йили ўзгариб туради.\nДата последнего изменения данных 26.01.2021


Биз аёллар ўз ҳақ-ҳуқуқларимизни қандай ҳимоя қилайлик?\nБиз аёллар ўз ҳақ-ҳуқуқларимизни қандай ҳимоя...\n27.10.2021 17:33 0 1950\n«Xabar.uz» сайтининг телеграм канали ботига бир мурожаат келиб тушди. Қуйида уни қисқартиришларсиз, тўлиғича эълон қиламиз.\nАссалому алайкум, севимли «Xabar.uz» жамоаси.\nМен бир она, аёл сифатида юртимизда яшаб келаётган, ёлғиз ўзи фарзандларини боқиб, катта қилаётган, тарбиялаётган Ўзбекистон аёллари номидан ёзмоқчиман. Исм, фамилиям сир бўла қолсин.\n1981 йилда Хоразм вилоятининг Хива туманида туғилганман.\nМаълумотим — олий.\nСобиқ турмуш ўртоғим Т.Ж. билан 2006 йилда турмуш қурганмиз. Маълумоти — ўрта-махсус. Ўртамизда 2 нафар фарзанд бор: қиз, ўғил.\nУ ҳар йили Россия давлатига кетиб ишларди. Қишда келарди. Лекин турмушимиз бошиданоқ тинч эмасди. Кўп ичарди, ичиб келиб мени урарди. Қанча марта ажрашишга аҳд қилганман. Аммо фарзандларимни ўйлаб, сабабсиз хўрлашларига чидардим. Нималар ўтмаган бошимдан. Ҳар жанжалдан кейин, Аллоҳим агар шу сафар омон қолсам, ажрашаман дердим. 2014 йили собиқ эрим яна Россия давлатига ишлашга кетди ва бошида оз-моз пул жўнатиб турди. Кейинчалик умуман йўқ бўлиб кетди.\n2018 йили никоҳни бекор қилиш ва алимент ундиришни сўраб, фуқаролик ишлари бўйича Хоразм вилоят судига мурожат қилдим ва аризам қаноатлантирилди.\nЛекин Т.Ж. шу кетганича Россиядан қайтмади.\nАлимент ундируви Мажбурий ижрога ўтказилди. Аммо мен ҳалиям фарзанларим учун 2018 йилдан буён алимент ололмадим.\nСабаби Т.Ж. 7 йил бўлдики, Россияда.\nБормаган жойим қолмади.\nХива туман прокурори, МИБ ҳаммаси бир гапни айтди. Фақатгина келса ундириб берамиз деб. Никоҳ даврида биргаликда сотиб олган 2 хонали уйимиз бор Хива шаҳрида.\nҲалиям ўша уйда рўйхатдаман. Аммо уй Т.Ж.нинг номида. Уйнинг ярмига қонуний эгалик ҳуқуқим бор. Алиментни собиқ турмуш ўртоғимнинг ўша уйдаги улушидан қайтармайсизми десам, МИБга, уни ҳам иложи йўқлигини айтишди. Сабаби Т.Ж.нинг Россиядалигию, уни Ўзбекистон МИБ хизмати олиб келолмаслиги... Қисқаси ҳеч нарса қила олишмас экан.\nАммо уйнинг ҳамма коммунал, солиқ тўловларини ўзим тўлаб келмоқдаман.\nЯқинда 2021 йил, 21 октябрь куни Ўзбекистон Республикаси Президент қабулхонасига бордим. Улар республика МИБга жўнатишди. Яна натижа йўқ.\nЎзбекистонга келмаса, ундириб беролмаймиз дейишди.\nСоғлигим сабаб 2016 йилдан бери Тошкент шаҳрида яшайман. Мактабда ўқитувчи бўлиб ишлайман. 5 йил бўлди ижарадан ижарага ўтиб, яшаб келяпман. Агар уйдаги улушимни ва алиментни олсам, фарзандларим учун, билим олиши учун нимадир қилармидим...\nХақсизликни енгган бўлармидим...\nЧет элда юрган эридан ҳаққини ололмаётган аёллар учун умид бўлармидим...\nОталик меҳрини кўрмай, марҳаматини сезмай катта бўлаётган болажонларга ҳеч бўлмаганда, сизу бизнинг орқамизда мана давлат бор, қонун бор деб далда берармидим...\nЭнди эса саволим: мен ва менга ўхшаган қийналиб юрган аёллар кимга, қаерга мурожат қилади?\nЎзбекистондаги аёллар, эри Россияга, чет элга кетса, боласи учун алимент ололмайдими?\nАгар эр Ўзбекистонга қайтмаса-чи, унда умуман алимент ёки болаларнинг ҳақи, аёлнинг уйдаги улуши эрнинг чўнтагида қолаверадими?\nАйтинг, жавоби борми бу саволларни???\nҲурмат ила «Пинхона».\nалимент МИБ аёл\nЖамият 25/11, 15:09\nЖамият 16/11, 09:52\nАлимент тўловчи чет элга чиқишга бўлган тақиқни қандай бекор қилиши мумкин?\nҲодиса 16/11, 08:20\nНаманганда эркак аёлнинг «Malibu-2»сини ёқиб юборди


«Toshkent city»да 90 метр баландликдан туриб...\n18.11.2018 18:34 0 3623\nЎз ишининг фидойиси бўлган Наргиза Арслонова «Toshkent city»да кран бошқараётган биринчи ва ягона қиз. У бугун 90 метр баландликдан туриб кран бошқармоқда. Унинг бу жасоратига қойил қолмай илож йўқ.\nШаҳримиздаги энг катта бунёдкорлик ишига ўз ҳиссасини қўшиб келаётган фидойи кранчи қиз ҳақида Тошкент шаҳар ҳокимияти матбуот хизмати «Шаҳримиз қаҳрамонлари» рукни остида кўрсатув тайёрлади. Қаҳрамон қизнинг қаҳрамонликларини сиз ҳам томоша қилинг.


Қозоғистон қўшни мамлакатларга инсонпарварлик ёрдамини беряпти | Қозоғистон янгиликлари: Сўнгги хабарлар «Kazakh TV» каналида | Kazakh TV\nҚозоғистон қўшни мамлакатларга инсонпарварлик ёрдамини беряпти\nМамлакатимиз қўшни давлатларга имкон борича ёрдам кўрсатяпти. Шу жумладан, Қосим-Жўмарт Тўқаев топшириғига кўра, Қирғизистон ва Тожикистонга жами қиймати 3 миллион долларни ташкил қилган 5 минг тонна Қозоғистон уни йўллади. «Қирғиз ва тожик томонларининг аҳолини озиқ-овқат маҳсулотлари билан узлуксиз таъминлаш мақсадида расмий мурожаат этганлиги сабабли қабул қилинди», деб хабар берди Қозоғистон Республикаси Ташқи ишлар вазирлиги.\nТожикистон раҳбари Имомали Раҳмонов икки мамлакат раҳбарлари суҳбати давомида мураккаб замонда кўрсатилган ёрдам учун Қосим-Жўмарт Тўқаевга миннатдорчилик билдирган. Шунингдек, у тожикистонликлар ватанига қайтишида ҳамда транзит юклар ўтишида кўмаклашгани учун ҳам раҳмат айтган.\nҚирғизистон ҳам инсонпарварлик ёрдами учун миннатдорчилик изҳор этган.\n«Тез кунларда юқори кўрсатилган юклар манзилига етиб боради», дейилган хабарда.\nТаъкидлаш лозимки, инсонпарварлик ёрдами кўрсатиш – Қозоғистон ташқи сиёсатидаги муҳим йўналишлардан бири. Ўтган йиллар давомида мамлакатимиз Антигуа ва Барбуда, Афғонистон, Бангладеш, Қирғизистон, Молдова, Монголия, Мьянма, Покистон, Сербия, Сурия ва бошқа давлатларга ҳам шу каби юклар юборган.\nкоронавирусинфекцияҚозоғистонТожикистонҚозоғистон ПрезидентиҚирғизистонҚосим-Жўмарт ТўқаевCOVID-19карантининсонпарварлик ёрдам


Борат кислотаси 3% спиртли эритма – medu.uz – Дорилар ҳақида маълумотлар ўзбек тилида\nБорат кислотаси 3% спиртли эритма\nHome Йўриқномалар Борат кислотаси 3% спиртли эритма\nПрепаратнинг савдо номи: Борат кислотаси 3% спиртли эритма\nТаърифи: рангсиз, тиниқ спирт ҳидига эга эритма.\nБуйрак фаолияти бузилиши, болани эмизишдан олдин сут безларига ишлов бериш, ҳомиладорлик, препаратга юқори сезувчанлик, кичик ёшдаги болалар, шу жумладан янги туғилган чақалоқларда қўллаш мумкин эмас. Препаратни танани катта юзаларига суриш мумкин эмас.\n10, 20, 25, 40, 50 мл дан флаконларда.\nБорат кислотаси 3% спиртли эритмаси01.05.2018Кейингиси


Қирғизистонда парламент спикери истеъфога кетди, янгиси сайланди\n22 май 2022, Тошкент вақти: 05:17\nҚирғизистон парламентининг янги спикери Миқтибек Абдилдаев.\nИстеъфо ортидан депутатлар парламентнинг янги спикерини сайлашган, янги раис лавозимини “Бир Бўл” фракцияси аъзоси Миқтибек Абдилдаев эгаллаган. Овоз бериш натижаларига кўра, М. Абдилдаев номзоди учун 67 депутат овоз берган. Эндиликда 120 нафар депутатдан иборат парламент бош вазир вазифасини бажарувчини сайлаши лозим бўлади.\n6 октябрга ўтар кечаси норозилар “Оқ уй”ни, Миллий хавфсизлик давлат қўмитаси ва давлат телевидениеси (КТРК) биносини эгаллаб олганлар. Мамлакатда қатор сиёсатчиларни ўз ичига олган Мувофиқлаштирувчи кенгаш тузилган. Мазкур кенгаш аъзолари мамлакат парламентидан халқ ҳукуматини шакллантиришни талаб қилаётган эди.


ЎзА - Ўзбекистонда биринчи марта қандли диабет билан хасталанган беморга буйрак кўчириб ўтказиш амалиёти ўтказилди\nЎзбекистонда биринчи марта қандли диабет билан хасталанган беморга буйрак кўчириб ўтказиш амалиёти ўтказилди\n06.03.2018 10:35 Чоп этиш версияси\nМамлакатимизда инсон аъзоларини кўчириб ўтказиш билан боғлиқ трансплантология амалиётлари бошланганига ҳали кўп вақт бўлгани йўқ. Ўтган йилдан эътиборан Академик В.Воҳидов номидаги Республика ихтисослаштирилган хирургия илмий-амалий тиббиёт марказида буйрак кўчириб ўтказиш бўйича операциялар муваффақиятли бажариб келинаётган бўлса, яқинда ушбу марказда мамлакатимиз тиббиёти тарихида биринчи марта жигарни кўчириб ўтказишдек ноёб амалиёт ҳам ижобий натижа билан якунланди.\nБу ҳақда Соғлиқни сақлаш вазирлиги ахборот хизмати хабар берди.\nБугун юртимизда ушбу амалиётлар Вазирлар Маҳкамасининг 2017 йил 23 октябрдаги “Яқин қариндошлар орасида буйрак ва (ёки) жигар бўлагини трансплантация қилиш тартиби тўғрисидаги Вақтинчалик низомни тасдиқлаш ҳақида”ги қарори билан тартибга солинмоқда. Мазкур ҳужжат асосида Академик В.Воҳидов номидаги Республика ихтисослаштирилган хирургия илмий-амалий тиббиёт марказида ўтган қисқа вақт ичида ўттиз нафардан ортиқ беморга унинг яқинларидан буйрак кўчириб ўтказилди.\nКуни кеча марказда ўтказилган навбатдаги буйрак трансплантацияси амалиёти ўзининг мураккаблиги ва шифокорлардан ниҳоятда катта масъулият талаб қилиши билан ажралиб турди. Гап шундаки, Қорақалпоғистон Республикаси Шуманай туманилик Бекберган Қўчқоров буйрак етишмовчилиги билан бирга, қандли диабет хасталигидан ҳам азият чекаётган эди.\n— Буйрак трансплантациясини ўтказишнинг ўзи масъулиятли юмуш. Агар беморда қандли диабет касаллиги ва ўткир буйрак етишмовчилиги бир йўла учраса, бу амалиёт янада мураккаблашади, — дейди Республика ихтисослаштирилган хирургия илмий-амалий тиббиёт маркази қон-томир жарроҳлиги ва буйрак трансплантацияси бўлими раҳбари, тиббиёт фанлари доктори, профессор Фазлиддин Баҳриддинов — Чунки, қандли диабетда томирлар торайган бўлади, бу операция жараёнида оғир муаммоларни юзага келтириши мумкин. Шу боис, жаҳон тиббиётида бундай оғир операцияларни ўтказиш учун малакали мутахассислар жамоаси, юқори технологиялари шароитлар талаб этилади. Узоқ йиллардан бери қанд касаллиги билан хасталанган бемор Бекберган Қўчқоровга унинг 46 ёшли укаси Шимберген Қўчқоров донорлигида буйрак кўчириб ўтказиш амалиётини муваффақиятли якунладик. Кўриб турганингиздек, бемор ва донорнинг аҳволи жуда яхши. Уларнинг ҳар иккаласи ҳозир шифокорлар назоратида. Барча кўрсатмаларига тўла риоя этилса, бемор тез орада оёққа туриб, соғлом ҳаётга қайтади.\n— Ёшим 55 да. 10 йилдан бери қанд касаллигидан азият чекаман, —дейди Бекберган Қўчқоров. — Бу хасталик буйракларимга ҳам зарар етказди. Охирги бир ярим йил мобайнида гемодиализ муолажалари билан ҳаёт кечирдим. Аммо аҳволим оғирлашиб бораверди. Ростини айтсам, ҳаётдан умидимни узган пайтларим ҳам бўлди. Бугун эса ўзимни дунёга қайта келгандек ҳис этмоқдаман. Тиббиётимизда инсон аъзолари трансплантацияси билан боғлиқ операциялар йўлга қўйилгани мен ва мен каби яна ўнлаб беморларга ана шундай янги ҳаёт бахш этди. Шифокорларнинг қўллари дард кўрмасин.\nҲозирда олимлар ва шифокорлар трансплантация амалиётларини янада такомиллаштириш, беморларга хизмат кўрсатиш сифатини ошириш, юрак трансплантациясини йўлга қўйишга тараддуд кўрмоқдалар.\n08:08 Чемпионлар Лигаси: Мессидан навбатдаги рекорди ва бошқа натижалар